அட்லி இயக்கத்தில் இளைதளபதி விஜய் நடித்து வரும் 61 வது படத்தில் விஜய் மூன்று வித்தியாசமான வேடங்களில் நடித்து வருகிறார் . அதில் மேஜிக்மேன் வேடதில் ஒரு கதாபாத்திரம் உள்ளதாக சமீபத்தில் தகவல் வெளியாகியது . விஜய்யை முதன்முதலாக மேஜிக்மேனாக பார்க்க அவரது ரசிகர்கள் மட்டுமின்றி அனைத்து தரப்பினர்களும் ஆர்வத்தில் இருந்த நிலையில் ஜெயம் ரவியும் தனது அடுத்த படத்தில் மேஜிக்மேனாக நடித்து வருவதாக தகவல்கள் வெளிவந்துள்ளது . ஜெயம் ரவி நடித்து முடித்துள்ள ' வனமகன் ' திரைப்படம் விரைவில் ரிலீஸ் ஆகவுள்ளது . இந்த படத்தை தொடர்ந்து அவர் நடித்து வந்த ' டிக் டிக் டிக் ' . திரைப்படத்தின் படப்பிடிப்பு 90 % முடிவடைந்துவிட்ட நிலையில் இந்த படத்தில் ஜெயம் ரவி மேஜிக்மேனாக நடித்துள்ளதாக தகவல்கள் கசிந்துள்ளது . ஒரே நேரத்தில் விஜய்யும் , ஜெயம் ரவியும் மேஜிக்மேனாக நடித்து வருவது அபூர்வ ஒற்றுமையாக பார்க்கப்படுகிறது . தமிழின் முதல் விண்வெளி படமான ' டிக் டிக் டிக் ' படத்தில் ஜெயம் ரவி , ஆரோன் அஜிஸ் , நிவேதா , ரமேஷ் திலக் உள்ளிட்ட பலர் நடித்து வருகின்றனர் . டி . இமான் இசையமைத்து வரும் இந்த படத்தை நேமிசந்த் ஜெபக் நிறுவனம் தயாரித்துள்ளது குறிப்பிடத்தக்கது .


அம்மா மக்கள் முன்னேற்ற கழகத்தின் துணை பொது செயலாளர் டி . டி . வி . தினகரன் ஆதரவாளர்கள் வெற்றிவேல் , தங்க தமிழ்செல்வன் உள்ளிட்ட 18 பேரையும் , சபாநாயகர் தகுதி நீக்கம் செய்தது செல்லும் என்று உயர்நீதிமன்றம் தீர்ப்பு வழங்கியதை அடுத்து , இது குறித்து மேல்முறையீடு செய்வதா ? அல்லது இடைத்தேர்தலை சந்திப்பதா ? என்பது குறித்து தினகரன் தரப்பு தீவிர ஆலோசனை நடத்தியது . உயர்நீதிமன்றத்தின் தீர்ப்பு , தினகரன் தரப்புக்கு பின்னடைவாக இருந்ததாக பார்க்கப்பட்டது . உயர்நீதிமன்ற தீர்ப்பை எதிர்த்து டிடிவி தினகரன் தரப்பு , உச்சநீதிமன்றத்தில் மேல்முறையீடு செய்யப்படலாம் என்றும் எதிர்பார்க்கப்பட்டது . இதனிடையே காலியாக உள்ள 20 தொகுதிகளுக்கும் எந்த நேரத்தில் இடைத்தேர்தல் அறிவிக்கப்படலாம் என்றும் , அறிவிப்புக்கு முன்னரே 20 தொகுதிகளிலும் தேர்தல் பணிக்குழு பொறுப்பாளர்களை அதிமுக நியமித்தது . இடைத்தேர்தலுக்காக அரசியல் கட்சிகள் , தங்களை தயார்படுத்தி வருகின்றன . இந்த நிலையில் , 18 எம்எல்ஏக்கள் தகுதி நீக்கம் செய்யப்பட்டதை எதிர்த்து மேல்முறையீடு செய்யப்போவதில்லை என்றும் 20 தொகுதிகளிலும் இடைத்தேர்தலை சந்திக்க தயார் எனவும் டிடிவி தினகரன் தெரிவித்துள்ளார் .


நடிகை எமிஜாக்சன் ஹாலிவுட்டிற்கு சென்றதில் இருந்து தன்னுடைய கவர்ச்சியை கொஞ்சம் கொஞ்சமாக கூட்டிக்கொண்டே போகிறார் . இதன் காரணமாகவே என்னவோ இவரை பின் தொடரும் ரசிகர்களின் எண்ணிக்கையும் கூடிக்கொண்டே போகிறது . இயக்குனர் ஏ . எல் . விஜய் இயக்கிய ' மதராசபட்டினம் ' திரைப்படத்தின் மூலம் தமிழ் சினிமாவில் அறிமுகமான இவர் , இந்த படத்தை தொடர்ந்து முன்னணி நடிகர்களின் படங்களாக தேர்வு செய்து மட்டுமே நடிக்க தொடங்கிறார் . அதே போல் சம்பள விஷயத்திலும் , அறிமுக நடிகைகளுக்கு வழங்கும் சம்பளம் போல் , இல்லாமல் முன்னணி நடிகைகளுக்கு கொடுக்கப்படும் தொகை கொடுக்கப்பட்டது . தற்போது இவர் , ' சூப்பர்கேள் ' என்கிற ஹாலிவுட் வெப்சீரிஸில் கவனம் செலுத்தி வருவதால் , தமிழ் படங்களில் நடிப்பதை தவிர்த்து வருகிறார் . மேலும் தொடர்ந்து பல்வேறு சர்ச்சைகளிலும் சிக்கி வருகிறார் என்பது குறிப்பிடத்தக்கது . ஏற்கனவே , பஞ்சாபி மாடல் ஒருவர் இவரை கட்டியனைதவாறு புகைப்படத்தை வெளியிட்டு , இவருக்கு தான் நான் மனைவியாக வாழ்ந்து வருகிறேன் என கூறி சர்ச்சையை ஏற்படுத்தினார் . இதை தொடர்ந்து தன்னுடைய காதலருடன் நெருக்கமாக இருக்கும் புகைப்படத்தை அவ்வப்போது வெளியிட்டு ரசிகர்களை வெறுப்பேற்றினார் . இந்நிலையில் தற்போது இன்ஸ்டாகிராம் பக்கத்தில் ஒரு வீடியோவை வெளியிட்டுள்ளார் . இதில் எமி பிகினி உடையுடன் நடந்து செல்லும் காட்சி உள்ளது . இதை பார்த்த ரசிகர்கள் ஓவர் கவர்ச்சிக்கு எமி மாறியுள்ளதாக கூறிவருகின்றனர் . அந்த வீடியோ . .


சென்னையில் நியூஸ் எக்ஸ் சானலுக்கு பேட்டி அளித்த ஜெயலலிதாவின் அண்ணன் மகள் தீபா தனது அத்தையுடனான பழைய நினைவுகள் பற்றி கூறினார் . மக்கள் விரும்பினால் தான் அரசியலில் குத்திக்க தயார் என்று கூறியுள்ளார் . ஜெயலலிதா மருத்துவமனையில் உயிருக்கு போராடும் நேரத்தில் அவரை போன்ற சாயல் கொண்ட பெண் ஒருவர் தன்னை மருத்துவமனைக்குள் அனுமதிக்கும் படி கூறி வாக்குவாதத்தில் ஈடுபட்டார் . பின்னர் விசாரித்த போது அவர்தான் ஜெயலலிதாவின் அண்ணன் மகள் தீபா என தெரியவந்தது . மறு நாள் ஜெயலலிதா மறைந்த போது அஞ்சலி செலுத்திய அவர் பின்னர் ஜெயலலிதாவின் சமாதிக்கும் வந்து பாலூற்றி அஞ்சலி செலுத்தினார் . பொதுமக்கள் அவரை காண ஆவலுடன் இருந்தனர் . இந்நிலையில் நியூஸ் எக்ஸ் தனியார் ஆங்கில தொலைக்காட்சி சார்பில் அதன் செய்தியாளர் பிரியம்வதாவுக்கு அவர் பேட்டி அளித்தார் , அதில் கேட்கப்பட்ட கேள்விகளும் தீபா அளித்த பரபரப்பான பதில்களும் . தீபாஃ ஆரம்பத்தில் அத்தையுடன் ஒரே வீட்டில் தான் வசித்தோம் , வளர்ப்பு மகன் சுதாகரன் திருமணத்துக்கு பின்னர் தான் நிரந்தர பிரிவு ஏற்பட்டது . உங்கள் கோரிக்கை என்ன ? தீபாஃ அத்தையின் உயிலை பொதுமக்கள் பார்வைக்கு வைக்க வேண்டும் , போயஸ் இல்லத்தில் தான் நாங்கள் பிறந்து வளர்ந்தது எல்லாம் . நாங்கள் வளர்ந்த வீடு அது எங்களுக்குத்தான் சொந்தமாக்கப்படணும் . உங்கள் தம்பி தீபக் அவர்களுடன் இருக்கிறாரே ? தீபக்குக்கும் எனக்கும் பேச்சு வார்த்தை கிடையாது . தம்பியை எப்படியோ கூட்டிட்டு போய் விட்டார்கள் . அத்தையின் அந்திம காரியங்களை ஆண் வாரிசு நிறைவேற்றணும் என்பதற்காக அழைத்து சென்றிருக்கலாம் தம்பியும் போயிருக்கலாம் . உங்கள் அத்தையை பற்றி சொல்லுங்கள்ஃதீபா : அத்தை தான் எங்களுக்கு எல்லாம் . அவங்க ஆதரவில் தான் நாங்கள் வளர்ந்தோம் . நான் பிறந்தது முதல் அத்தையின் கையை பிடித்துவளர்ந்தேன் . என்னை அப்பா பள்ளியில் சேர்க்கும் போது நல்ல பள்ளியில் சேர்க்கவேண்டும் என்று அத்தை வலியுறுத்தினார் . எனக்கு தீபா என்று பெயர் வைத்தவரே அத்தை தான் . எனக்கு அத்தை புத்தகங்கள் தான் பரிசளிப்பார் . அவர் என்சைக்ளோப்பிட்டியா புத்தகத்தையும் இன்னும் பல புத்தகங்களையும் பரிசாக கொடுத்துள்ளார் . அத்தை என் தந்தையுடன் பாசமாக பழகுவார் . இருவரும் வயதானாலும் சிறு பிள்ளைகள் போல் தான் சண்டை போட்டு கொள்வார்கள் . நாங்கள் அதை பார்ட்து ரசிப்போம் . அத்தையின் வீட்டில் தங்கி தான் பள்ளிக்கு போவேன் . 1987 வரை இந்த உறவு இருந்தது . அதன் பின்னரும் நான் வந்து போய் கொண்டு இருந்தேன் . ஒரு கட்டத்தில் நிரந்தரமாக அத்தையை சந்திக்க முடியாமல் போனது . கடைசியாக நீங்கள் எப்போது உங்கள் அத்தையை சந்தித்தீர்கள் ? அத்தையை பார்க்க முடியாமல் போன போது 2002 ஆம் ஆண்டு பிப் . 24 அன்று அத்தை அழைத்ததாக தகவல் கூறி அழைத்து சென்றனர் . அன்று அத்தையின் பிறந்த நாள் அன்று முழுதும் அத்தையுடனே இருந்தேன் . என்னை எங்கேயும் போககூடாது என்று தன்னுடனேயே அன்று வைத்து கொண்டார் . எல்லா கதைகளையும் அன்று என்னிடம் மனம் விட்டு பேசினார் . வாழ்க்கையில் தனிமையில் அனைவரும் ஒதுக்கிய போது தான் அடைந்த மனக்கஷ்டத்தை மனம் திறந்து அன்று தான் என்னிடம் சொன்னார் . அப்போது ஏன் அப்பாவை பிரிந்தீர்கள் என்று கேட்டேன் . அதற்கு மட்டும் பதிலளிக்கவில்லை . அதன் பின்னர் 2011 ஆம் ஆண்டு என்னை சந்திக்க அழைத்துள்ளார் . துரதிர்ஸ்டவசமாக அப்போது நான் லண்டனிலிருந்ததால் சந்திக்க முடியாமல் போனது . அதன் பின்னர் 2015 ஆம் ஆண்டு என்ன தோன்றியதோ என்னை பார்க்க அழைத்தார் நானும் ஓடோடி சென்றேன் ஆனால் அனுமதி கிடைக்கவில்லை . உங்களைப்பற்றி சொல்லுங்கள் ? நான் பிறந்தது 1974 ல் போயஸ் தோட்டத்தில் தான் பிறந்து வளர்ந்தது எல்லாம் . 1987 வரை அத்தையுடன் இருந்தேன் . நான் லண்டன் யூனிவர்சிட்டியில் ஜர்னலிசம் படித்துள்ளேன் . எனது கணவர் ரியல் எஸ்டேட் தொழில் செய்து வருகிறார் . குழந்தைகள் இல்லை . உங்கள் லட்சையம் என்ன ? ஜர்னலிசம் பற்றி ரிசர்ச் செய்து வருகிறேன் . அத்தையின் வாழ்க்கை குறித்து ஆய்வு செய்து கட்டுரை எழுத இருக்கிறேன் . அரசியலில் குதிப்பீர்களா ? ஆர் . கே . நகர் தேர்தலில் போட்டியிட இருக்கிறீர்களா ? மக்கள் விரும்பினால் அரசியலில் குதிப்பேன் . ஆர் . கே . நகர் மக்கள் விரும்பினால் தேர்தலில் போட்டியிடுவேன் . இவ்வாறு ஜெயலலிதா அண்ணன் மகள் தீபா பரபரப்பாக பேட்டி அளித்துள்ளார் .


கூவாத்தூரில் வெளியேறியது முதல் வள்ளுவர் கோட்டம் ஆர்ப்பாட்டம் வரை அதிமுகவுக்கு எதிராக ஆர்ப்பரித்து வந்த கருணாஸ் தீடீர் திருப்பமாக வாலண்ட்ரியாக வண்டியேறி தானாக தானாக சரண்டராகி இருக்கிறார் கருணாஸ் . டி . டி . வி . தினகரன் ஆதரவாளராக அறியப்பட்ட கருணாஸ் இந்த சந்திப்புக்கு பிறகு யார் பக்கம் என்பதையும் விளக்கியுள்ளார் . முக்குலத்தோர் புலிப்படை தலைவரும் , எம் . எல் . ஏவுமான கருணாஸ் கடந்த செப்டம்பர் 16 - ம் தேதி வள்ளுவர் கோட்டத்தில் நடந்த ஆர்ப்பாட்டத்தில் , முதல்வர் எடப்பாடி பழனிசாமியையும் அதிமுக அரசையும் வன்மையாக பேசியது அதிர்ச்சியை ஏற்படுத்தியது . இதற்காக அவர் மீது கைது நடவடிக்கைகளும் பாய்ந்தன . இதனால் வெறுப்பான கருணாஸ் அரசின் மீது நம்பிக்கையில்லா தீர்மானம் கொண்டுவர சபாநாயகரிடம் கோரிக்கை வைத்தார் . இதனைத் தொடர்ந்து அவரது எம் . எல் . ஏ பதவியை நீக்கவும் சபாநாயகர் மூலம் நடவடிக்கை எடுக்கப்பட்டது . அத்துடன் தொடர்ந்து அதிமுகவுக்கு எதிராக கருத்துக்களை பதிவு செய்து வந்தார் கருணாஸ் . அடுத்த திருப்பமாக சபாநாயகருக்கு எதிரான நோட்டீஸை திரும்பப் பெற்றார் . இப்போது எடப்பாடியை சந்தித்து திடீர் திருப்பத்தை ஏற்படுத்திப் இருக்கிறார் . இந்நிலையில் எதற்காக எடப்பாடியை சந்தித்தேன் என விளக்கியுள்ளார் கருணாஸ் . ‘’சிவகங்கையில் மருதுபாண்டியர்கள் சிலை , மதுரை விமான நிலையத்திற்கு முத்துராமலிங்க தேவர் பெயர் சூட்டுவது , தொகுதி குடிநீர் பிரச்னையை தீர்ப்பது , திருவாடனை கண்மாய்களை தூர்வாருவது உள்ளிட்ட கோரிக்கைகள் குறித்து முதல்வரிடம் மனு அளித்தேன் . எனது தொகுதி கண்டு கொள்ளப்படாமல் இருக்கிறது . எனது சந்திப்பு என் சமூக ரீதியான கோரிக்கைகளை முன் வைக்கவே . காழ்ப்புணர்ச்சி பார்க்காமல் கோரிக்கைகளை நிறைவேற்ற கோரியே முதல்வரை சந்தித்தேன் . அரசியல் சாசனப்படி அதிமுகவின் இரட்டை இலைச் சின்னத்தில்தான் போட்டியிட்டு வென்றேன் . ஆகையால் முதல்வரை ஒரு எம் . எல் . ஏ என்கிற முறையில் சந்த்தித்து கோரிக்கைகளை வைத்தேன் . டி . டி . வி . தினகரன் எனது உறவினர் . அவருக்காக நான் கவர்னர் வரை சந்தித்து வந்திருக்கிறேன்’’ என நழுவி இருக்கிறார் கருணாஸ் . டி . டி . வி . தினகரன் ஆதரவாளராக காட்டிக் கொள்ளும் கருணாஸ் , திமுக நடத்திய மாதிரி சட்டமன்ற கூட்டத்தில் கலந்து கொண்டு ஸ்டாலினுக்கு புகழாராம் சூட்டியுள்ளார் .


காமெடி நடிகர் தாடி பாலாஜி , விஜய் அஜித் உள்ளிட்ட பல முன்னணி நடிகர்கள் படத்தில் நடித்து அனைத்துத் தரப்பு ரசிகர்களாலும் நன்கு அறியப்பட்டவர் . அண்மைக் காலமாக வாழ்க்கையில் பல்வேறு சர்ச்சைகளை சந்தித்து வருகிறார் . ஏற்கெனவே முதல் மனைவியோடு கருத்து வேறுபாடு ஏற்பட்டு அவரிடம் இருந்து விவாகரத்து பெற்று , இரண்டாவதாக நிதியா என்பவரைக் காதலித்து திருமணம் செய்துகொண்டார் . திருமணமானது முதல் பலரது பார்வைக்கும் சிறந்த தம்பதிகளாக தெரிந்த இவர்களது வாழ்க்கையில் ஏற்பட்ட சில கருத்து வேறுபாடுகளால் , போலீஸ் , கோர்ட் என தற்போது விவாகரத்தில் வந்து நிற்கிறது . இந்நிலையில் தற்போது தனிமையில் இருந்து வரும் இவர் பிரபல தொலைக்கட்சியில் காமெடி நிகழ்ச்சி ஒன்றை தொகுத்து வழங்கி வருகிறார் . மேலும் சமீபத்தில் குழந்தைகள் பங்கு பெறும் கிங்க்ஸ் ஆப் காமெடி என்கிற நிகழ்ச்சியில் சிறப்பு விருதினராகக் கலந்துகொண்டார் . அப்போது அங்கே குழந்தைகள் ஆடுவதையும் , பாடுவதையும் கண்டு இவர்களைப் பார்க்கும் போது என் மகள் போர்ஷிகா நினைவுதான் வருகிறது . . . என்று சொல்லி அழத் தொடங்கி விட்டார் . . . பின் தன்னுடைய மனதை சமாதானம் செய்துகொண்டு மீண்டும் நிகழ்ச்சியில் கவனம் செலுத்தினார் .


பாலிவுட் திரையுலகில் கடந்த 30 ஆண்டுகளாக வில்லன் நடிகராக நடித்து வருபவர் நடிகர் ரவி கிஷன் . இவர் சமீபத்தில் நடிகர் விக்ரம் மற்றும் தமன்னா நடித்து வெளியான ' ஸ்கெட்ச் ' படத்தில் நடித்திருந்தார் . இந்நிலையில் இவர் திரையுலகில் பட வாய்ப்புக்காக நடிகைகள் படுக்கைக்கு அழைப்பது குறித்த கேள்விக்கு கருத்து தெரிவித்துள்ளார் . மேலும் இவர் கூறியுள்ள ஒரு தகவல் பலருக்கும் அதிர்ச்சி கொடுக்கும் விதத்தில் அமைந்துள்ளது . இது குறித்து அவர் கூறுகையில் " பட வாய்ப்புக்காக பெண்கள் மட்டும் அல்ல . ஆண்களும் தான் படுக்கைக்கு அழைக்கப்படுகிறார்கள் என்ற பகீர் தகவலை தெரிவித்துள்ளார் . அதே போல் இது திரையுலகில் சகஜம் தான் , என்றாலும் இதில் இருந்து எப்படி தப்பிப்பது என்று போக போக தான் தனக்கு தெரிய வந்ததாகவும் கூறியுள்ளார் . சில நடிகைகள் நடிகர்களை கொடுமைப்படுத்துகிறார்கள் . இப்படி படுக்கைக்கு சென்று வாய்ப்பு பெற்றால் ஒரு போதும் வாழ்க்கையில் முன்னேற முடியாது என்றும்ஒரு வேலை படுக்கைக்கு சென்று வாய்ப்பு பெரும்போது , மகிழ்ச்சியாக இருக்கும் . ஆனால் உங்களை விற்று தான் இந்த நிலைக்கு வந்தீர்கள் என்ற நினைப்பே உங்களை கொடுமைப்படுத்தும் என்றும் , இப்படி நடிகர்களை படுக்கைக்கு அழைப்பதில் முன்னணி நடிகைகளுக்கு பங்கு உண்டு என்று உறுதியாக கூறுகிறார் ரவி கிஷன் . ஏற்கனவே நடிகர் ரன்வீர் சிங் , தான் பாலிவுட் திரையுலகிற்கு வந்த புதிதில் சில நடிகைகள் தன்னை படுக்கைக்கு அழைத்ததாக தெரிவித்ததை தொடர்ந்து ரவி கிஷன் இப்படி கூறியுள்ளது பலருக்கும் அதிர்ச்சியை கொடுத்துள்ளது .


இயக்குனர் கே . வி . ஆனந்த் சூர்யாவை வைத்து இயக்கி , ஏற்கனவே ' அயன் ' , ' மாற்றான் ' ஆகிய இரண்டு வெற்றிப் படங்களை கொடுத்துள்ளார் . இந்நிலையில் இவர் தற்போது மூன்றாவது முறையாக மற்றொரு படத்தில் சூர்யாவுடன் இணைந்துள்ளார் . இந்த படத்தை லைகா நிறுவனம் தயாரிக்க உள்ளது . இந்த படத்தின் படப்பிடிப்பு பூஜையுடன் , லண்டனில் துவங்கியது . இதில் லைகா குழுமத்தில் தலைவர் சுபாஷ்கரன் அல்லிராஜா , பிரேமா சுபாஷ்கரன் , கதாநாயகன் சூர்யா , கதாநாயகி சாயிஷா உள்ளிட்ட பலர் கலந்து கொண்டனர் . தமிழில் தொடர்ந்து பல படங்களை தயாரித்து வரும் லைகா நிறுவனம் தற்போது முதல் முறையாக சூர்யாவுடன் இணைந்து அவருடைய 37 - வது படத்தை தயாரிக்க உள்ளது . மேலும் இந்த படத்தில் , மலையாள சூப்பர் ஸ்டார் மோகன் லால் , சமுத்திர கனி உள்ளிட்டோர் முக்கிய கதாப்பாத்திரத்தில் நடிக்க உள்ளதாக கூறப்படுகிறது . இந்த படத்திற்கு இசையமைப்பாளர் ஹாரிஸ் ஜெயராஜ் இசையமைக்க உள்ளார் என்றும் , ஒளிப்பதிவாளராக அபிநந்தன் ராமானுஜனும் , கலை இயக்குனராக ஹெலனும் பணியாற்ற உள்ளனர் . ஏற்கனவே கே . வி . ஆனந்த் மற்றும் சூர்யா கூட்டணி வெற்றி கூட்டணி என ரசிகர்களால் அறியப்பட்ட நிலையில் , இந்த படத்தின் மீதான எதிர்ப்பார்ப்பும் ரசிகர்கள் மத்தியில் அதிகரித்துள்ளது . மிகவும் பிரமாண்டமாக உருவாகும் இந்த படம் , தமிழ் , தெலுங்கு , இந்தி , மலையாளம் உள்ளிட்ட நான்கு மொழிகளில் வெளியாகும் என படக்குழுவினர் அறிவித்துள்ளனர் . ஏற்கனவே ' கத்தி ' திரைப்படம் வெளியான போது , ராஜ பக்சேவின் பினாமி நிறுவனம் என்று சர்ச்சையில் சிக்கிய லைகா நிறுவனம் அதற்கு மறுப்பு தெரிவித்தது . பின் இதைத்தொடர்ந்து சமீபத்தில் , புதிய படங்களை ஆன்லைனில் வெளியிடும் ' தமிழ் ராக்கர்ஸ் ' நிறுவனம் லைகாவின் கீழ் தான் இயக்குகிறது என சர்ச்சை வெடித்தது . இந்த தகவலையும் லைகா நிறுவனம் முழுமையாக மறுத்தனர் . எனினும் தொடர்ந்து இதுபோன்ற சர்ச்சைகளில் சிக்கி வரும் லைகா நிறுவனத்தில் தற்போது சூர்யா தன்னுடைய 37 வது படத்தை நடிக்கிறார் என்பது குறிப்பிடத்தக்கது .


தமிழ் சினிமாவில் வில்லன் கதாப்பாத்திரத்திற்கு பேர் போனவர் நடிகர் மன்சூர் அலிகான் . திரைத்துறையில் வில்லன் என்று பெயர் பெற்றாலும் மிகவும் நல்ல மனிதர் . தன்னால் முடிந்தவரை திரையுலகை சேர்ந்த வர்களுக்கும் , சமூகப் பிரச்சனைகளுக்கும் குரல் கொடுத்து வருகிறார் . தற்போது பல படங்களில் வில்லத்தனம் கலந்த காமெடி ரோல்களில் நடித்து வருகிறார் . இந்நிலையில் இவருடைய வீட்டில் அரங்கேறி உள்ள ஒரு சம்பவம் குடும்பத்தினர் அனைவரையும் சோகத்தில் ஆழ்த்தியுள்ளது . மன்சூர் அலிகானின் சகோதரர் சாகுல் ஹமீது இன்று காலை உடல் நலக்குறைவு காரணமாக காலமானார் . அவரது உடல் சென்னை விருகம்பாக்கத்தில் உள்ள அவரது இல்லத்தில் வைக்கப்பட்டுள்ளது . குடும்பத்தினர் மற்றும் பிரபலங்கள் பலர் இவரது உடலுக்கு அஞ்சலி செலுத்தி வருவதோடு மன்சூர் குடும்பத்திற்கு இரங்கல் தெரிவித்துள்ளனர் . மன்சூர் அலிகான் அவர் சகோதரார்கள் மற்றும் குடும்பத்தினர் மீது மிகவும் அன்பு காட்டுபவர் என்பது குறிப்பிடத்தக்கது .


பிரபல இந்தி நடிகை ரிதா பாதுரி உடல் நலக்குறைவு காரணமாக மரணம் அடைந்தார் . இவர் நடிகர் கமலஹாசன் மலையாளத் திரையுலகில் அறிமுகமான கன்னியாகுமரி திரைப்படத்தில் அவருக்கு ஜோடியாக நடித்துள்ளார் . நடிகர் கமல்ஹாசன் களத்தூர் கண்ணம்மா படத்தில் சிறுவனாக அறிமுகமானார் . இதையடுத்து கமல்ஹாசன் மலையாளத்தில் கதாநாயகனாக அறிமுகமான படம் கன்னியாகுமரி . சேதுமாதவன் இயக்கி 1974–ல் வெளியான இந்த படத்தில் கமல்ஹாசன் ஜோடியாக ரிதா பாதுரி நடித்து இருந்தார் . இது தவிர 1970–களில் வெளியான ராஜா , ஜூலி , தில்வில் பியார் , வியார் உள்பட 70 படங்களில் ரிதா பாதுரி நடித்து இருக்கிறார் . சில படங்களில் கதாநாயகியாக நடித்தார் . அதன்பிறகு அக்கா , அண்ணி போன்ற கதாபாத்திரங்களில் துணை நடிகையாக வந்தார் . ஹபி ஹான் ஹபி நா , கியா ஹேக்னா , தில் வில் பியார் வியா போன்ற திரைப்படங்கள் இவர் நடிப்பில் வந்த முக்கிய படங்கள் . குஜராத்தி படங்களிலும் நடித்து இருக்கிறார் . அண்மைக்காலமாக இந்தி தொடர்களில் நடித்து வந்தார் . மும்பையில் குடும்பத்தினருடன் வசித்து வந்த ரிதா பாதுரிக்கு திடீர் என உடல் நலக்குறைவு ஏற்பட்டது . சிறுநீரக பாதிப்பு பிரச்சினையும் இருந்தது . இதற்காக தனியார் மருத்துவமனை ஒன்றில் சிகிச்சை பெற்று வந்தார் . இந்நிலையில் நேற்று முன்தினம் உடல் நிலை மோசமானது . இதையடுத்து அவர் நேற்று மரணம் அடைந்தார் . அவருக்கு வயது 62 . மரணம் அடைந்த ரிதா பாதுரி உடல் மும்பை அந்தேரியில் உள்ள அவரது வீட்டில் அஞ்சலிக்காக வைக்கப்பட்டது . இந்தி நடிகர்–நடிகைகள் பலர் நேரில் சென்று அஞ்சலி செலுத்தினார்கள்


அமலாக்கத்துறையின் சோதனை ஒரு திட்டமிட்ட நாடகம் என முன்னாள் மத்திய நிதியமைச்சர் ப . சிதம்பரம் குற்றம்சாட்டியுள்ளார் . 2006 - ம் ஆண்டு மத்திய நிதி அமைச்சராக இருந்த ப . சிதம்பரம் , அப்போது ஏர்செல் நிறுவனத்தில் மேக்சிஸ் நிறுவனம் ரூ . 5 , 000 கோடியை முதலீடு செய்வதற்கு சட்ட விரோதமாக ஒப்புதல் அளித்ததாகக் கூறப்படுகிறது . ஏர்செல் - மேக்சிஸ் விவகாரம் தொடர்பாக சிபிஐ மற்றும் அமலாக்கத் துறை தனித்தனியாக வழக்குப் பதிவு செய்து விசாரணை நடத்தி வருகின்றன . ஏர்செல் நிறுவனத்தில் மேக்சிஸ் நிறுவனம் முதலீடு செய்ய , வெளிநாட்டு முதலீட்டு மேம்பாட்டு வாரியத்தின் ஒப்புதல் பெறுவதற்காக , ‘அட்வான்டேஜ் ஸ்ட்ரேட்டஜிக் கன்சல்டிங்’ நிறுவனம் உதவி செய்துள்ளது . இதற்காக இந்த நிறுவனத்துக்கு ஒரு தொகை கட்டணமாக வழங்கப்பட்டுள்ளது . இந்த நிறுவனம் கார்த்தி சிதம்பரத்தின் பினாமி நிறுவனம் என்று கூறப்படுகிறது . ஏர்செல் - மேக்சிஸ் முறைகேடு வழக்கில் சட்டவிரோத பணப்பரிவர்த்தனை செய்தது தொடர்பாக கடந்த ஆண்டும் மே மாதம் மற்றும் டிசம்பர் ஒன்றாம் தேதி ப . சிதம்பரம் மற்றும் அவரது உறவினர்களின் வீடுகளில் அமலாக்கத்துறையினர் சோதனை நடத்தினர் . இந்நிலையில் , இன்றும் சென்னை நுங்கம்பாக்கம் மற்றும் டெல்லியில் உள்ள ப . சிதம்பரத்தின் வீடுகளில் அமலாக்கத்துறையினர் சோதனை நடத்தினர் . இந்த சோதனை தொடர்பாக டெல்லியில் செய்தியாளர்களிடம் பேசிய ப . சிதம்பரம் , சட்டவிரோதப் பணப்பரிமாற்ற வழக்கில் , உச்ச நீதிமன்றத்தில் இருந்து நேற்று நோட்டீஸ் வழங்கப்பட்டது . வழக்கின் அடிப்படையில் இன்று சோதனை நடத்தப்பட்டது . ஆனால் , இந்த விவகாரத்தில் எந்த காவல்நிலையத்திலுமோ , சிபிஐ போன்ற அமைப்பிலுமோ வழக்குப் பதிவு செய்யப்படவில்லை . ஏர்செல் - மேக்ஸிஸ் வழக்கில் சட்டவிரோத பணப்பரிமாற்றம் குறித்து அமலாக்கத்துறை விசாரிக்க முடியாது . ஏர்செல் - மேக்ஸிஸ் விவகாரத்தில் எங்கள் வீடுகளில் இதுவரை 3 முறை சோதனை நடத்தப்பட்டது . வருமான வரித்துறையினர் சோதனைக்கான அனுமதி ஆணையை காண்பித்தனர் . இன்று தில்லியில் உள்ள வீட்டின் சமையல் அறை , படுக்கை அறை என பல அறைகளில் சோதனை நடத்தப்பட்டது . அதிகாரிகள் அனைவரும் மரியாதையுடன் நடந்து கொண்டனர் . சென்னை உள்ளிட்ட இடங்களில் நடந்த சோதனையில் ஏதும் கைப்பற்றப்படவில்லை . சட்டவிரோத பணப்பரிவர்த்தனை வழக்கின் கீழ் அமலாக்கத் துறை சோதனை ஒரு திட்டமிட்ட நாடகம் . 2012 - 13 கால கட்டத்தில் ஏர்செல் - மேக்ஸிஸ் விவகாரம் தொடர்பாக நான் நாடாளுமன்றத்தில் வாசித்த சில அறிக்கைகள் அடங்கிய காகிதங்களை எடுத்து சென்றுள்ளனர் என சிதம்பரம் தெரிவித்தார் .


நடிகர்கள் விஜய்சேதுபதி , பசுபதி , ’ஜோக்கர்’ குருசோமசுந்தரம் , விமல் , விதார்த் , கலைராணி உள்ளிட்ட ஏராளமான நடிகர்களை தனது ‘கூத்துப்பட்டறை’ நடிப்புப் பயிற்சி அமைப்பின் மூலம் தமிழ்த்திரயுலகுக்குத் தந்த ந . முத்துசாமி சற்றுமுன் உடல்நலக்குறைவால் காலமானார் . தஞ்சாவூர் மாவட்டம் புஞ்சை கிராமத்தைச் சேர்ந்த அவருக்கு வயது 83 . 2000 ஆண்டின் சங்கீத நாடக அகாதமியின் விருது பெற்றிருக்கிறார் . நீர்மை உட்பட ஐந்து நூல்களை வெளியிட்டுள்ளார் . இவர் எழுதிய ‘ந . முத்துசாமி கட்டுரைகள்’ என்னும் நூல் தமிழ்நாடு அரசின் தமிழ் வளர்ச்சித் துறையின் 2005ஆம் ஆண்டுக்கான சிறந்த நூல்களில் நுண்கலைகள் ( இசை , நடனம் , ஓவியம் , சிற்பம் ) என்னும் பிரிவில் பரிசு பெற்றிருக்கிறது . 2012ஆம் ஆண்டில் இவரது கலைச்சேவையைப் பாராட்டும் வண்ணம் இந்திய அரசு பத்மஸ்ரீ விருதை வழங்கி பெருமைப்படுத்தியுள்ளது . நாற்காலிக்காரர் , சுவரொட்டிகள் , உந்திச்சுழி , கட்டியக்காரன் , நற்றுணையப்பன் , இங்கிலாந்து தெனாலி , பிரகலாத சரிதம் , சந்திரஹரி , படுகளம் என்று முத்துசாமியின் நாடகங்கள் ஒவ்வொன்றும் ஒரு தளத்தில் இயங்குகின்றன . முத்துசாமி நவீன நாடகப்பிரதிகளை எழுதியதோடு , அதை முழுமையானதொரு நவீன நாடகமாக நடிகர்களைக்கொண்டு பயிற்சி செய்து உருமாற்றிக் காட்டுகிறார் . குறிப்பாக மேடையின் ஒளியமைப்பில் கூத்துப்பட்டறை செய்த பல முன் முயற்சிகள் இந்திய அளவில் குறிப்பிட்டுச் சொல்லப்பட வேண்டியவை .


ஒருநாள் போட்டி மற்றும் டி - 20 கிரிக்கெட் போட்டிகளில் கேப்டன் பதவியில் இருந்து விலகியதைத் தொடர்ந்து இந்தியா – இலங்கை அணிகள் மோதும் ஒருநாள் தொடரில் தோனி தனது கடைசி ஒருநாள் தொடரை ஆட இருக்கிறார் . ஒருநாள் போட்டி மற்றும் டி - 20 கிரிக்கெட் போட்டிகளுக்கான இந்திய அணியின் கேப்டன் பதவியிலிருந்து விலகுவதாக மஹேந்திர சிங் தோனி ( 35 ) புதன்கிழமை அறிவித்தார் . இங்கிலாந்துக்கு எதிரான ஒருநாள் மற்றும் டி20 கிரிக்கெட் தொடர்களில் விளையாடவுள்ள இந்திய அணி வெள்ளிக்கிழமை அறிவிக்கப்படவுள்ள நிலையில் , தோனி இந்த அதிரடி முடிவை எடுத்துள்ளார் . கேப்டன் பதவியிலிருந்து விலகினாலும் , இங்கிலாந்துக்கு எதிரான ஒருநாள் மற்றும் டி20 தொடர்களில் விளையாடுவதற்கு தோனி தயாராக இருக்கிறார் என பிசிசிஐ புதன்கிழமை வெளியிட்டுள்ள அறிக்கையில் தெரிவிக்கப்பட்டுள்ளது . டெஸ்ட் போட்டியிலிருந்து 2014 டிசம்பரில் தோனி ஓய்வு பெற்றார் . அவருடைய தலைமையில் இந்தியா 27 வெற்றி , 18 தோல்விகளை சந்தித்துள்ளது . 15 போட்டிகள் டிராவில் முடிந்துள்ளன . இந்திய டெஸ்ட் அணிக்கு தலைமை வகித்து வரும் விராட் கோலி , ஒருநாள் மற்றும் டி20 போட்டிகளின் கேப்டன் பொறுப்பையும் ஏற்பார் என எதிர்பார்க்கப்படுகிறது . இந்தியா - இங்கிலாந்து அணிகள் மோதும் ஒருநாள் தொடர் வரும் 15 - ஆம் தேதி தொடங்குகிறது .


கலைஞருக்காக அழகிரி நடத்திய பேரணி குறித்து ஊடகங்கள் மத்தியில் பெரிய அளவிலான எதிர்பார்ப்பு காணப்பட்டது . ஆனால் அந்த அளவிற்கு எதுவும் அந்த பேரணியின் போது நடக்கவில்லை . பேரணியின் முடிவிலாவது அழகிரி ஏதாவது காராசாரமாக பேசுவார் என எதிர்பார்த்து காத்திருந்த அனைவருக்குமே பெருத்த ஏமாற்றம் தான் . மேலும் ஊடகங்கள் மத்தியில் அழகிரி நடத்திய இந்த பேரணி குறித்து பரபரப்பான செய்திகள் எதுவும் அதிகம் வராததால் இந்த பேரணியை ஒரு தோல்வி என்றே கூறுகின்றனர் அழகிரிக்கு எதிரானவர்கள் . ஆனால் பிறர் தோல்வி என கருதும் இந்த பேரணியே தற்போது அழகிரிக்கு சாதகமான அரசியல் சூழலை ஒரு பக்கம் உருவாக்கி இருக்கிறது . ஆரம்பம் முதலே திமுகவில் இருந்து தனக்கான வரவேற்பு சரிவர கிடைக்கவில்லை என்பதனால் தான் தொடர்ந்து இவ்வாறு குடைச்சல் கொடுத்து வந்தார் அழகிரி . இந்த பேரணிக்கு பிறகாவது திமுகவில் தன்னை மீண்டும் சேர்த்து கொள்வார்கள் என்பது தான் அவரது எதிர்பார்ப்பு . . அதனால் தான் பேரணி முடிவின் போது கூட அடக்கி வாசித்தார் . ஆனால் திமுக தரப்போ இந்த விஷயத்தில் தன் நிலைப்பாட்டை மற்றிக்கொள்வதாகவே இல்லை . ஆனால் அழகிரிக்கு எதிர்பாராத விதமாக பாஜக மற்றும் அதிமுக தரப்பில் இருந்து ஆதரவு குரல் எழுந்திருக்கிறது . அழகிரியின் பேரணி குறித்து திமுக வாய்திறக்காத போது பாஜக மூத்த தலைவர் பொன் ராதாகிருஷ்ணன் " அழகிரி நடத்திய பேரணி மிகப்பெரிய அரசியல் மாற்றத்திற்கு அடிகோலாக உள்ளது” என மிகைப்படுத்தி கூறி இருக்கிறார் . அதே சமயம் “ எந்த கட்சியையும் உடைக்கும் நோக்கம் எங்களுக்கு இல்லை” என்று கூறி தங்கள் மறைமுக நோக்கம் என்ன என்பதையும் வெளிக்காட்டிவிட்டார் . இதனால் பாஜக தரப்பில் அழகிரிக்கு இருக்கு ஆதரவு ஒரு பக்கம் தெரியவந்திருக்கிறது . அதே சமயம் அதிமுகவும் அழகிரியை தங்கள் பக்கம் இழுப்பதற்கான எண்ணத்தில் இருக்கிறது என்பதை அவர்கள் தரப்பில் வெளிவந்திருக்கும் பேட்டிகள் வெளிக்காட்டி இருக்கின்றன . மக்களவை துணை சபாநாயகராக இருக்கும் தம்பிதுரை அழகிரியின் பேரணி கூறித்து பேசுகையில் , அழகிரியின் பேரணி ஊடகங்களில் முக்கியத்துவம் பெற்றுவிடக்கூடாது என்பதனால் தான் , திமுக மற்றும் பாஜக சேர்ந்து சிபிஐ ரெய்டு நடத்தி , ஊடகங்களின் கவனத்தை திசை திருப்பி இருக்கின்றன என தெரிவித்திருக்கிறார் . இதில் தங்களுக்கு எதிராக நடந்த இந்த ரெய்டுக்கு காரணம் என்ன என விளக்கம் கூறி எஸ்கேப் ஆகி இருக்கும் தம்பி துரை , இன்னொரு பக்கம் அழகிரிக்கு சாதகமாகவும் பேசி , அவருக்கு கொக்கி போடவும் செய்திருக்கிறார் . அதே போல செல்லூர் ராஜுவும் , " பல வருடங்களாக பதவியில் இல்லாமல் இருந்தாலும் , மிகப்பெரிய கூட்டத்தை அழகிரி கூட்டியுள்ளார் அழகிரி . பல்வேறு இடையூறுகளையும் தாண்டி தமிழகம் முழுவதிலும் இருந்து ஆயிரக்கணக்கான தொண்டர்களை திரட்டி உள்ளார் " என அழகிரியை எக்கச்சக்கமாக புகழ்ந்திருக்கிறார் . மொத்தத்தில் பாஜக ஒருபக்கமும் , அதிமுக ஒரு பக்கமும் அழகிரிக்கு வரவேற்பு தர தயாராக இருக்கின்றனர் என்பதையே உணர்த்துகிறது , இந்த மூவரும் தெரிவித்திருக்கும் கருத்துக்கள் . ஆனால் இதன் உள்நோக்கமெல்லாம் , திமுக எனும் கட்சியை உடைப்பதும் , அழகிரியின் வசம் இருக்கும் தொண்டர்களை தங்கள் வசம் சேர்த்துகொள்ளவும் தான் என்பதை அழகிரி அறிந்திருக்கிறாரா ? என்பது தான் தெரியவில்லை .


விக்கெட் வீழ்த்தும் முறையில் பந்துவீச வேகப்பந்து வீச்சாளரான இஷாந்த் சர்மா , கற்றுக்கொள்ள வேண்டும் என்று இந்திய கிரிக்கெட் அணியின் முன்னாள் கேப்டன் கபில் தேவ் கூறியுள்ளார் . இதுகுறித்து அவர் கூறியதாவது , “இஷாந்த் சர்மா மிகச்சிறந்த பந்துவீச்சாளர் என்பதில் சந்தேகம் இல்லை . தகுந்த உயரத்தோடு இருக்கும் அவர் , மிகச்சரியாக வேகப்பந்துகளை வீசுகிறார் . ஆனால் , விக்கெட்டுகளை வீழ்த்துவது எவ்வாறு என்பதை அவர் கற்றுக்கொள்ள வேண்டும் . அதில்தான் அவர் சற்று தடுமாறுகிறார் . விக்கெட் வீழ்த்தும் வகையிலான பந்துவீச்சை அவர் கற்றுக்கொண்டால் , முக்கியமான தருணங்களில் அணிக்கு உதவியாக இருக்கும் . பந்துவீச்சாளர்களைப் பொருத்தவரையில் , ஒரு ஓவரில் 5 பந்துகளை மிகச் சரியாக வீச வேண்டும் . அப்போது தான் அதிக விக்கெட்டுகளை வீழ்த்த முடியும் . தற்போதைய கிரிக்கெட்டில் , ஆண்டுக்கு 10 மாதங்கள் விளையாட வேண்டியுள்ளது . காயங்களுக்கு வாய்ப்பு உள்ளதால் , ஒரு ஆல் ரவுண்டர் பேட்டிங் மற்றும் பவுலிங் என இரு துறைகளிலும் சிறப்புடன் செயல்படுவது அவ்வளவு எளிதாக இருக்காது என்று கபில் தேவ் கூறினார் . சிக்குன்குனியா காய்ச்சல் காரணமாக நியூஸிலாந்துக்கு எதிரான தொடரில் சேர்க்கப்படாத இஷாந்த் சர்மா , தற்போது இங்கிலாந்துக்கு எதிரான டெஸ்ட் தொடருக்கான இந்திய அணியில் சேர்க்கப்பட்டுள்ளது குறிப்பிடத்தக்கது .


ஆந்திராவிற்கு சிறப்பு அந்தஸ்து கோரி தெலுங்கு தேசம் கட்சி உள்ளிட்ட ஆந்திர எம்பிக்கள் , நாடாளுமன்றத்தின் இரு அவைகளிலும் அமளியில் ஈடுபட்டு வருகின்றனர் . ஆந்திராவிற்கு சிறப்பு அந்தஸ்து தருவதாக கூறி தெலுங்கானா மாநிலம் பிரிக்கப்பட்டது . ஆனால் இதுவரை ஆந்திராவிற்கு சிறப்பு அந்தஸ்து வழங்கப்படவில்லை . மத்திய அரசு அளித்த வாக்குறுதியின்படி சிறப்பு அந்தஸ்து வழங்க வேண்டும் என ஆந்திர அரசும் , அம்மாநில அரசியல் கட்சிகளும் வலியுறுத்தி வருகின்றன . ஆனால் ஆந்திராவின் கோரிக்கைக்கு மத்திய அரசு செவிமடுக்காததால் , மத்திய அமைச்சரவையிலிருந்து தெலுங்கு தேசம் கட்சியை சேர்ந்த இரண்டு அமைச்சர்கள் பதவி விலகினர் . பாஜகவுடனான கூட்டணிக்கு தெலுங்குதேசம் கட்சி முற்றுப்புள்ளி வைப்பதற்கான முன்னோட்டமாகவே இது பார்க்கப்பட்டது . நாடாளுமன்றத்தின் இரு அவைகளிலும் , ஆந்திராவிற்கு சிறப்பு அந்தஸ்து கோரி அம்மாநிலத்தை சேர்ந்த எம்பிக்கள் வலியுறுத்தி வருகின்றனர் . இந்நிலையில் , ஆந்திர சட்டசபையில் ஆளுநர் உரைக்கு நன்றி தெரிவிக்கும் தீர்மானத்தின் போது பேசிய ஆந்திர முதல்வர் சந்திரபாபு நாயுடு , மத்திய பாஜக அரசை கடுமையாக தாக்கி பேசியுள்ளார் . சட்டசபையில் பேசிய சந்திரபாபு நாயுடு , மத்திய அரசின் நிதி . . மாநில அரசின் நிதி என்ற பாகுபாடெல்லாம் கிடையாது . அனைத்துமே மக்கள் பணம் தான் . தென் மாநிலங்கள் தான் மத்திய அரசுக்கு பெரும் நிதியை வரி வருவாயாக செலுத்துகிறது . ஆனால் , தென் மாநிலங்களிலிருந்து நிதியை பெற்று அவற்றி பெரும்பாலான தொகை , வட மாநிலங்களின் வளர்ச்சிக்காகவே பயன்படுத்தப்படுகின்றன . ஏன் இந்த பாகுபாடு ? ஆந்திரா , இந்தியாவின் அங்கம் இல்லையா ? எங்கள் நிதியை எடுத்து வடக்கு மற்றும் கிழக்கு மாநிலங்களுக்கு கொடுக்கிறீர்கள் . ஆனால் எங்களுக்கு ஏன் தர மறுக்கிறீர்கள் ? ஆந்திராவிற்கு சிறப்பு அந்தஸ்து தர முடியாது என மத்திய நிதியமைச்சர் அருண் ஜேட்லி கூறியிருப்பது துரதிர்ஷ்டவசமானது . மக்களின் உணர்வுகளுக்கு மதிப்பளித்து தெலுங்கானா மாநிலத்தை உருவாக்கிய மத்திய அரசு , அதேபோல் மக்களின் உணர்வுகளுக்கு மதிப்பளித்து ஆந்திராவிற்கு சிறப்பு அந்தஸ்து வழங்க மறுப்பது ஏன் ? மத்திய அரசு அளித்த வாக்குறுதியைத்தானே நிறைவேற்ற கோருகிறோம் என சந்திரபாபு நாயுடு பேசியுள்ளார் . தென் மாநிலங்களின் வரி வருவாயின் பெரும்பகுதியை வடமாநிலங்களின் வளர்ச்சிக்கு மத்திய அரசு பயன்படுத்துவதாக சந்திரபாபு நாயுடு பேசியிருப்பது பெரும் பரபரப்பை ஏற்படுத்தியுள்ளது .


ரஜினியை வர்ணிச்சு உலகமே பேசலாம் ! ஆனா ரஜினி தன்னைப் பற்றி என்ன நினைக்கிறார் ? எதை விரும்புறார் ? எதை வெறுக்கிறார் . . . இந்த மாதிரியான பர்ஷனல் விஷயங்கள் , நிகழ்வுகளின் கலவை இதோ . . . * ரஜினிக்கு பிடித்த தெய்வங்கள் நிறைய இருந்தாலும் அவர் ஆத்மார்த்தமா வணங்குறது . . . ஒரு காலத்துல ராகவேந்திரர் அதற்குப் பிறகு பாபா . * ஒரு காலத்தில் ரஜினிக்கு பிடித்த உணவு . . . சிக்கனில் செய்யப்பட்ட எல்லாமே ! ஆனா வயோதிகம் , டாக்டர்ஸ் அட்வைஸ் காரணமா இப்போ அவர் விரும்பி அதிகம் சாப்பிடுறது வேகவைத்த காய்கறிகள் ! பாலிஷ் செய்யாத அரிசியில் செய்த கொஞ்சம் சாதம் , அடிக்கடி சப்பாத்தி . * பிடித்த காமெடியன் எப்பவும் நாகேஷ் , அப்புறமா வடிவேலு . * ’எனக்கு தினமும் ராத்திரியில தூங்குறதுக்கு பாட்டிலும் வேணும் , பொண்ணும் வேணும் . ’ என்று திருமணத்துக்கு முன் ஒரு கடுப்பான சூழலில் வெளிப்படையாய் சொன்னார் * ரஜினிக்கு பிடித்த சினிமா பாட்டு , கர்ணன் படத்தில் வரும் ‘உள்ளத்தில் நல்ல உள்ளம்’ பாடல்தான் . * தனது பர்ஷனல் பற்றி தவறாக ஆயிரம் செய்தி வந்தாலும் கவலையே படாதவர் ரஜினி . ஆனால் தனது மூத்த மகள் ஊனம் ! ரஜினியின் இரண்டு மகள்களும் ஊனம் ! என்று கிளம்பிய தகவல்கள்தான் தன்னை அதிகம் பாதித்த விஷயமென்பார் . * எப்போதாவது நட்சத்திர ஹோட்டல்களுக்கு குடும்பத்துடன் சாப்பிட போவார் . அப்போது , மெனுவை தன் கையால் எடுத்து மகள்களின் தட்டி பரிமாறுவது அவருக்கு விருப்பமான சென்டிமெண்ட் . * மனைவி லதாவை ‘ஜில்லு’ என்றுதான் செல்லமாய் அழைப்பார் . ஷூட்டிங் ஸ்பாட்டில் இருந்தால் உயர்தர உணவுகளை டைரக்டரோ அல்லது தயாரிப்பாளரோ கூட அவருக்கு பரிமாற காத்திருப்பார்கள் . ஆனால் வீட்டில் தனது மனைவி லதா சமைக்கும் போது கிச்சனில் தட்டை எடுத்துக் கொண்டு காத்து நிற்பதே தனக்கு சந்தோஷம் என்பார் . * மக்கள் பிரச்னைகளில் ரஜினிக்கு அதிக கவலை உண்டு . சாமான்யன் எப்படி வாழ்கிறான் , என்னென்ன அவஸ்தை படுகிறான் என்றரிய அடிக்கடி மாறுவேடத்தில் ஊர் சுற்றுவார் . தமிழ்நாட்டில் அப்படி ஊர் சுற்றையில் அவருடைய கம்பெனியாய் இருந்தவர் மறைந்த இயக்குநர் , நடிகர் மணிவண்ணன் . கர்நாடகத்திலோ அவரது நண்பர் ராஜ்பகதூர் . * ரஜினி சர்ப்பரைஸாய் செல்லும் நண்பர் வீடுகளில் கமலின் வீடு கட்டாயம் உண்டு . * வெளியாட்களின் தொந்தரவு பிடிக்காது . ஆனால் ஒரு முறை சென்னையில் ஒரு வி . ஐ . பி . நண்பரின் வீட்டுக்கு ரஜினி சென்றிருந்தார் . இவர் வந்திருப்பதை அறிந்து பக்கத்து வீட்டின் குழந்தைகள் எட்டி எட்டி பார்த்துக் கொண்டிருந்தன . இதை உள்ளிருந்து கவனித்துவிட்ட ரஜினி , கிளம்புகையில் சட்டென பக்கத்து வீட்டுக்கே சென்று அந்த குழந்தைகளுக்கு ஸ்வீட் ஷாக் கொடுத்தார் . * ஷூட்டிங் ஸ்பாட்டில் இருக்கையில் பிடித்த விஷயம் மேக் அப் இல்லாமல் இருப்பது . * கொஞ்ச நேரம் லஞ்ச் பிரேக் முடித்துவிட்டு சட்டென்று ஸ்பாட்டுக்கு வருபவர் , தனது சீன் துவங்கும் வரை அங்கேயே உட்கார்ந்து கவனிப்பார் , சக ஆர்டிஸ்டுகளுடன் அரட்டையடிப்பார் . * தான் வைகைப்புயல் வடிவேலுவின் விசிறி என்பதை வெளிப்படையாக சொன்னவர் . ஆனால் ராணா படம் பற்றி ’ராணாவாவது , கானாவாவது ! ’ என்று சொன்ன ஒற்றை டயலாக்கிற்காக வடிவேலை அடியோடு வெறுத்து , ஒதுக்கிவிட்டார் . * சந்திரமுகி ஷூட்டிங்கின் போது செட்டிலிருந்து லாட்ஜூக்கு பல முறை பி . வாசு மற்றும் பிரபுவுடன் தலையில் ஒரு தொப்பியை மாட்டியபடி நடந்தே திரும்புவார் . * ஒரு காலத்தில் வீட்டை தேடி வந்து உதவி கேட்பவர்களுக்கு நிறைய பண உதவி செய்திருக்கிறார் . இதை பலர் தப்பாக பயன்படுத்தியதால் , மருத்துவ உதவி வேண்டுமென்றால் அதற்கென சில பெரிய மருத்துவமனைகளுடன் டை அப் வைத்துக் கொண்டு தன்னை தேடி வருபவர்களை அங்கே அனுப்பிவிடுவார் . நேரடியாக கையில் பணம் கொடுக்கும் வேலையே கிடையாது .


கேரளாவில் உள்ள , பிரசித்தி பெற்ற , சபரிமலை அய்யப்பன் கோவிலுக்குள் 10 வயதிற்கு கீழும் 50 வயதிற்கு மேலும் உள்ள பெண்கள் மட்டும்தான் அனுமதிக்கப்பட்டு வந்தனர் . ஆனால் அனைத்துப் பெண்களையும் அய்யப்பன் கோவிலுக்குள் என , உச்ச நீதிமன்றம் அண்மையில் உத்தரவிட்டது . இதற்கு ஒரு சிலர் வரவேற்பும் , ஒரு சிலர் கடுமையாக எதிர்ப்பும் தெரிவித்து வருகின்றனர் . பெண்களை அனுமதிக்கக் கூடாது என ஆயிரக்கணக்கான பெண்கள் கடந்த சில நாட்களாவே போராட்டத்தில் ஈடுபட்டு வருகின்றனர் . ஆனால் வரும் 16 ஆம் தேதி முதல் சபரிமலையில் பெண்களை அனுமதிக்க பினராயி தலைமையிலான ஆளும் மார்க்சிஸ்ட் கம்யூனிஸ்ட் கட்சி முடிவு செய்துள்ளது . இதையடுத்து கோவிலுக்கு வரும் பெண்களுக்கு பாகாப்பு ஏற்பாடுகள் செய்யப்பட்டுள்ளன . இந்நிலையில் சபரிமலை அய்யப்பன் கோவிலின் தலைமை தந்திரியாக இருந்த , மறைந்த , மகேஸ்வரருவின் பேரனும் , அய்யப்ப சேவா சங்கத்தைச் சேர்ந்தவருமான , ராகுல் ஈஸ்வர் . உச்ச நீதிமன்ற தீர்ப்பை எதிர்த்து , கோவிலை நிர்வகிக்கும் திருவிதாங்கூர் தேவசம் போர்டு , சீராய்வு மனு தாக்கல் செய்யாதது , பக்தர்களுக்கு இழைக்கப்பட்ட அநீதி . பிரம்மச்சாரியாக பிரதிஷ்டை செய்யப்பட்டுள்ள அய்யப்பன் பற்றிய ஐதீகத்திற்கு விரோதமானது என திடீர் குரல் கொடுத்துள்ளார் . பக்தர்கள் செலுத்தும் காணிக்கையில் இயங்கும் தேவசம் போர்டு , அய்யப்பனுக்காக , 10 லட்சம் ரூபாய் செலவிட்டு , வழக்கறிஞரை ஏற்பாடு செய்திருக்க வேண்டும் . பிற அமைப்புகள் சீராய்வு மனு தாக்கல் செய்தாலும் , தீர்ப்பை நடைமுறைப்படுத்தும் தேவசம் போர்டு சீராய்வு மனு தாக்கல் செய்யவில்லை என்றால் , அந்த வழக்கு பலவீனமாகுமஎன கூறியுள்ளார் . . தமிழகத்தில் ஜல்லிக்கட்டுக்கு நடந்த போராட்டம் போல் , கேரளாவில் பல இடங்களில் அமைதியாக போராட்டம் நடக்க உள்ளது . இந்த போராட்டங்களுக்கு , ' அய்யப்ப ஜல்லிக்கட்டு ' என , பெயர் சூட்டியுள்ளோம் . தமிழக அரசு , ஜல்லிக்கட்டுக்கு சிறப்பு சட்டம் இயற்றியது போல , சபரிமலை விவகாரத்தில் , கேரள அரசு சட்ட திருத்தம் கொண்டு வர வேண்டும் என ராகுல் ஈஸ்வர் தெரிவித்தார் . சபரிமலையில் , மாத பூஜைக்கு நடைதிறக்கும் போது , அக்டோபர் மாதம் 16 ஆம் தேதி முதல் முதல் , ஐந்து நாட்கள் , ஏராளமான பக்தர்கள் அய்யப்பனை காவல் காப்பர் . அங்கு 10 - 50 வயதுடைய பெண்கள் வந்தால் , காந்திய வழியில் அவர்களுக்கு அறிவுரை கூறி , திருப்பி அனுப்புவோம் என அவர் எச்சரிக்கை விடுதுள்ளார் . அதையும் மீறி , அவர்கள் சென்றால் , பக்தர்களின் நெஞ்சின் மீது மிதித்து தான் , செல்ல வேண்டும் . இந்த அறவழிப்போராட்டத்தில் , தமிழக பக்தர்களும் பங்கேற்று , சபரிமலையின் புனிதத்தை காக்க முன்வரவேண்டும் என்று ராகுல் ஈஸ்வர் தெரிவித்துள்ளார் .


போன வாரம் மான்டி கார்லோ மாஸ்டர்ஸ் போட்டியில் 10 - ஆவது பட்டம் வென்ற நடால் இப்போது பார்சிலோனா ஓபனிலும் 10 - ஆவது பட்டம் வென்று வாகைச் சூடியுள்ளார் . பார்சிலோனா ஓபன் போட்டி ஸ்பெயினின் பார்சிலோனா நகரில் நடைபெற்றது . இந்தப் போட்டியின் இறுதிச் சுற்றில் நடால் மற்றும் ஆஸ்திரேலியாவின் டொமினிக்குடன் மோதினார் . இதில் , 6 - 4,6 - 1 என்ற நேர் செட்களில் டொமினிக் தீமை வீழ்த்தி நடால் வாகைச் சூடினார் . இந்த வெற்றி குறித்துப் நடால் பேசியதுஃ " கடந்த வாரம் மான்டி கார்லோ மாஸ்டர்ஸ் போட்டியிலும் , இப்போது பார்சிலோனா ஓபனிலும் சாம்பியனாகி இருக்கிறேன் . எனக்கு இந்த இரண்டு போட்டிகளுமே சிறப்புமிக்கவை . எனது கிளப் மக்கள் முன்னிலையில் பார்சிலோனா ஓபனில் 10 - ஆவது பட்டம் வென்றிருப்பது மகிழ்ச்சியாக இருக்கிறது ' என்றார் . பார்சிலோனா ஓபனில் 2005 முதல் 2009 வரையிலும் , அதன்பிறகு 2011 முதல் 2013 வரையிலும் சாம்பியன் பட்டம் வென்ற நடால் , இப்போது 10 - ஆவது பட்டத்தைக் கைப்பற்றி இருக்கிறார் என்பது குறிப்பிடத்தக்கது . . போன வாரம் மான்டி கார்லோ மாஸ்டர்ஸ் போட்டியில் 10 - ஆவது பட்டமும் , இப்போது பார்சிலோனா ஓபனில் 10 - ஆவது பட்டமும் வென்றுள்ளார் நடால் . இவர் அடுத்ததாக பிரெஞ்சு ஓபனில் 10 - ஆவது பட்டத்தை கைப்பற்றுவதில் தீவிரமாக இருக்கிறார் .


பாட்டாளி மக்கள் கட்சி சார்பில் நடைபெறும் முழு அடைப்பு போராட்டத்துக்கு திமுக ஆதரவு அளிக்கும் என்று மு . க . ஸ்டாலின் தெரிவித்துள்ளார் . காவிரி மேலாண்மை வாரியம் அமைக்க உச்சநீதிமன்றம் உத்தரவிட்ட 6 வார காலகெடுவுக்குப் பிறகும் , வாரியம் அமைக்காமல் , மீண்டும் உச்சநீதிமன்றம் சென்றுள்ளது மத்திய அரசு . காவிரி மேலாண்மை வாரியம் அமைக்கக்கோரி , தமிழகம் முழுவதும போராட்டம் வீர்யமடைந்து வருகிறது . காவிரி மேலாண்மை வாரியம் அமைக்க வேண்டி தமிழகத்தில் ஒவ்வொரு நாளும் ஒவ்வொரு போராட்ம் என நடத்தப்பட்டு வருகிறது . அதிமுக , பாஜக தவிர எதிர்கட்சிகள் , காவிரி மேலாண்மை வாரியம் அமைக்க வேண்டும் என்பதை வலியுறுத்தும் வகையில் ஓரணியில் நின்று போராடி வருகிறது . திமுகவை கடுமையாக விமர்சனம் செய்யும் பாட்டாளி மக்கள் கட்சி நடத்தும் போராட்டத்துக்கு திமுக ஆதரவு தெரிவித்துள்ளது . இது குறித்து திமுக செயல் தலைவர் மு . க . ஸ்டாலின் அறிக்கை ஒன்றை வெளியிட்டுள்ளார் . அந்த அறிக்கையில் , காவிரி மேலாண்மை வாரியம் அமைக்கக்கோரி , வரும் 11 ஆம் தேதி அன்று பாமக சார்பில் அழைப்பு விடுக்கப்பட்டுள்ள முழு அடைப்புப் போராட்டத்துக்கு திமுக ஆதரவளிக்க வேண்டும் என்று வேண்டுகோள் விடுத்திருக்கிறார் . தமிழகத்தின் உயிர்நாடிப் பிரச்சனையான காவிரி விவகாரத்தில் , அரசியல் பாகுபாடின்றி தமிழகத்தின் ஒருமித்த குரல் மத்திய அரசுக்கு வெளிப்படுத்தப்பட வேண்டும் என்பதில் உறுதியாக இருக்கும் திமுக , பாமக சார்பில் அறிவிக்கப்பட்டுள்ள முழு அடைப்பு போராட்டத்துக்கு தனது முழு ஆதரவையும் தெரிவித்துக் கொளகிறது என்று மு . க . ஸ்டாலின் அந்த அறிக்கையில் கூறியுள்ளார் .


இங்கிலாந்தில் இந்திய பவுலர்கள் பந்துவீசிய விதம் திருப்திகரமாக இல்லை என சர்ச்சைக்குரிய பவுலரான ஸ்ரீசாந்த் விமர்சித்துள்ளார் . இங்கிலாந்துக்கு எதிரான டெஸ்ட் தொடரை இந்திய அணி 1 - 4 என இழந்தது . இந்த தொடரில் பேட்டிங்கில் சொதப்பியதால் தான் இந்திய அணி தொடரை இழந்தது . பவுலர்கள் சிறப்பாகவே வீசினர் . சில போட்டிகளில் மட்டும் கீழ்வரிசை வீரர்களை அதிகநேரம் களத்தில் நிலைக்கவிட்டு ரன்களை குவிக்க விட்டுவிட்டனர் . அதைத்தவிர்த்து மற்றபடி இந்திய பவுலர்கள் சிறப்பாகவே வீசினர் . தற்போதைய இந்திய அணியின் பவுலிங் யூனிட் தான் மிகச்சிறந்தது . இதுவரை இந்திய அணியில் இப்போது இருப்பதை போன்ற சிறந்த கலவையிலான பவுலிங் யூனிட்டை பார்த்தது கிடையாது என பல முன்னாள் வீரர்களும் வெளிநாட்டு வீரர்களும் பாராட்டி வருகின்றனர் . தான் ஆடிய காலத்தில் கூட இப்படியான சிறந்த பவுலிங் யூனிட் இல்லை என மாஸ்டர் பிளாஸ்டர் சச்சின் டெண்டுல்கரே தெரிவித்துள்ளார் என்பது குறிப்பிடத்தக்கது . நடந்து முடிந்த இங்கிலாந்து டெஸ்ட் தொடரிலும் இந்திய பவுலர்கள் , மொத்தமாக 85 விக்கெட்டுகளை கைப்பற்றினர் . இந்திய டெஸ்ட் அணியின் நட்சத்திர பவுலரான இஷாந்த் சர்மா , 18 விக்கெட்டுகளை வீழ்த்தினார் . இங்கிலாந்து தொடரில் பேட்ஸ்மேன்கள் மீது விமர்சனங்கள் எழுந்தனவே தவிர , பவுலர்கள் மீது அப்படியான விமர்சனங்கள் எழவில்லை . இந்நிலையில் , இங்கிலாந்தில் இந்திய பவுலர்கள் இன்னும் சிறப்பாக வீசியிருக்க வேண்டும் எனவும் இந்திய அணியின் பவுலிங் திருப்திகரமாக இல்லை எனவும் ஸ்ரீசாந்த் சாடியுள்ளார் . இதுதொடர்பாக பேசியுள்ள ஸ்ரீசாந்த் , நான் இங்கிலாந்து தொடர் முழுவதையும் பார்த்தேன் . இந்திய அணியின் பவுலிங் எனக்கு அதிருப்தியை ஏற்படுத்தியது . டிராவிட்டின் தலைமையில் நாங்கள் 2007ல் இங்கிலாந்தில் ஆடியபோது , நான் , ஆர் . பிங் . சிங் , ஜாகீர் கான் ஆகியோர் இணைந்து லார்ட்ஸ் டெஸ்ட் போட்டியை காப்பாற்றி கொடுத்தோம் . 2007ல் ஆடிய பவுலர்கள்தான் சிறந்தவர்கள் என்று நியாயப்படுத்துவதற்காக இதை கூறவில்லை . ஆனால் அனுபவ பவுலரான இஷாந்த் சர்மா இன்னும் சிறப்பாக வீசியிருக்க வேண்டும் . குறைந்தது 25 விக்கெட்டுகளை அவர் வீழ்த்தியிருக்க வேண்டும் . அவர் 18 விக்கெட்டுகளைத்தான் வீழ்த்தியிருக்கிறார் . ஒரு இன்னிங்ஸில் 3 , மற்றொரு இன்னிங்ஸில் 2 என மொத்தம் ஒரு போட்டியில் குறைந்தது 5 விக்கெட்டுகளை வீழ்த்தியிருக்க வேண்டும் . ஆனால் அவர் அப்படி வீழ்த்த தவறிவிட்டார் என ஸ்ரீசாந்த் சாடியுள்ளார் . ஸ்ரீசாந்த் இந்திய அணிக்காக 27 டெஸ்ட் போட்டிகளில் ஆடி 87 விக்கெட்டுகளை வீழ்த்தியுள்ளார் . மூன்று முறை 5 விக்கெட்டுகளை வீழ்த்தியுள்ளார் . 2007ல் டிராவிட் தலைமையிலான இந்திய அணியின் இங்கிலாந்து சுற்றுப்பயணம் மற்றும் 2011ல் தோனி தலைமையிலான இந்திய அணியின் இங்கிலாந்து சுற்றுப்பயணம் ஆகியவற்றில் ஸ்ரீசாந்த் இடம்பெற்றிருந்தார் . சூதாட்டப்புகாரில் சிக்கிய ஸ்ரீசாந்திற்கு பிசிசிஐ வாழ்நாள் தடை விதித்திருப்பது குறிப்பிடத்தக்கது .


கயானா அமேசான் வாரியர்ஸ் அணிக்கு எதிரான போட்டியில் பொல்லார்டு ஆக்ரோஷமாக ஆடி , அணியை வெற்றி பெற செய்தார் . ஒரே ஓவரில் 30 ரன்களை குவித்தார் பொல்லார்டு . இந்தியாவில் ஐபிஎல் நடத்தப்படுவதை பல்வேறு நாடுகளிலும் டி20 தொடர்கள் நடத்தப்பட்டு வருகின்றன . வெஸ்ட் இண்டீஸில் கரீபியன் பிரீமியர் லீக் தொடர் நடத்தப்பட்டு வருகிறது . இந்த ஆண்டுக்கான கரீபியன் பிரீமியர் லீக் தொடர் நடந்து வருகிறது . ஷோயப் மாலிக் தலைமையிலான கயானா அமேசான் வாரியர்ஸ் அணி மற்றும் பொல்லார்டு தலைமையிலான செயிண்ட் லூசியா ஸ்டார்ஸ் அணிக்கு இடையேயான போட்டியில் பொல்லார்டு அபாரமாக பேட்டிங் ஆடினார் . இந்த போட்டியில் முதலில் பேட்டிங் செய்த கயானா அணி 20 ஓவர் முடிவில் 9 விக்கெட் இழப்பிற்கு 140 ரன்கள் எடுத்தது . 141 ரன்கள் என்ற இலக்குடன் களமிறங்கிய செயிண்ட் லூசியா அணிக்கு கடைசி மூன்று ஓவர்களில் 31 ரன்கள் தேவை . இந்நிலையில் , 18வது ஓவரை அந்த அணியின் கேப்டன் பொல்லார்டு எதிர்கொண்டார் . அந்த ஓவரில் அதிரடியாக ஆடிய பொல்லார்டு , 6 பந்துகளையுமே அடித்து நொறுக்கினார் . முதல் மற்றும் இரண்டாவது பந்தில் சிக்ஸர்கள் , மூன்றாவது பந்தில் பவுண்டரி , நான்காவது பந்தில் சிக்ஸர் , ஐந்து மற்றும் ஆறாவது பந்தில் பவுண்டரிகள் என அந்த ஓவரில் மூன்று சிக்ஸர்கள் மற்றும் மூன்று பவுண்டரிகள் விளாசி 30 ரன்களை குவித்தார் . அடுத்த ஓவரின் முதல் பந்திலேயே ஒரு ரன் எடுத்து செயிண்ட் லூசியா ஸ்டார்ஸ் அணி வெற்றி பெற்றது . ஒரே ஓவரில் பொல்லார்டு 30 ரன்கள் அடித்த வீடியோ , கரீபியன் பிரீமியர் லீக்கின் டுவிட்டர் பக்கத்தில் பகிரப்பட்டுள்ளது . பொல்லார்டு இதேபோல ஐபிஎல்லில் ஆடி பலமுறை மும்பை இந்தியன்ஸ் அணியை வெற்றி பெற வைத்திருக்கிறார் என்பது குறிப்பிடத்தக்கது . எனினும் இந்த இன்னிங்ஸ் அவருக்கு சற்று கூடுதல் சிறப்பானதுதான் .


டெஸ்ட் கிரிக்கெட்டிலிருந்து தோனி ஓய்வுபெற்றதை அடுத்து இந்திய அணியின் டெஸ்ட் கேப்டனாக கடந்த 2014ம் ஆண்டு கோலி பொறுப்பேற்றார் . அதன்பிறகு கோலியின் தலைமையில் இந்திய அணி 38 டெஸ்ட் போட்டிகளில் ஆடி 22 வெற்றிகளை பதிவு செய்துள்ளது . இங்கிலாந்துக்கு எதிரான மூன்றாவது டெஸ்ட் போட்டியில் பெற்ற வெற்றிதான் , கோலியின் தலைமையிலான இந்திய அணி பெற்ற 22வது டெஸ்ட் வெற்றி . இதன்மூலம் டெஸ்ட் கிரிக்கெட்டில் அதிக வெற்றிகளை பதிவு செய்த கேப்டன்களின் பட்டியலில் கங்குலியை முந்தி இரண்டாவது இடத்தை பிடித்துள்ளார் கோலி . இந்த 38 போட்டிகளில் ஒருமுறை கூட அடுத்தடுத்த இரண்டு போட்டிகளில் ஒரே அணி ஆடியதில்லை . 38 போட்டிகளுக்கு அணி வீரர்களில் மாற்றங்கள் மேற்கொள்ளப்பட்டன . குறைந்தது அணியில் ஒரு வீரரையாவது மாற்றியுள்ளார் கோலி . இந்நிலையில் , மூன்றாவது டெஸ்ட் போட்டியில் ஆடிய அணி சிறப்பாக ஆடி வெற்றியை பெற்றது . அந்த அணியில் பேட்டிங் , பவுலிங் கலவை சிறப்பாக இருப்பதாகவும் அதே அணி , நான்காவது டெஸ்ட் போட்டியில் ஆடவேண்டும் என சேவாக் கருத்து தெரிவித்திருந்தார் . ஹர்பஜனும் கோலி அணியை மாற்றிக்கொண்டே இருப்பதை விமர்சித்தார் . ஒருவேளை அடுத்த போட்டியில் மூன்றாவது டெஸ்டில் ஆடிய அதே அணி ஆடினால் , இதுதான் கோலி தலைமையில் அடுத்தடுத்த இரண்டு டெஸ்ட் போட்டிகளில் ஒரே அணி ஆடுவது முதன்முறையாக அமையும் . கிரிக்கெட் உலகமே கோலி இதை செய்வாரா என்று எதிர்பார்த்து கொண்டிருக்கிறது .


இயக்குனர் பாலா இயக்கத்தில் நடிகை ஜோதிகா போலீஸ் அதிகாரியாகவே வாழ்ந்து நடித்துள்ள திரைப்படம் . இந்த படத்தில் ஜி . வி . பிரகாஷ் கதாநாயகனாகவும் , கதாநாயகியாக அறிமுக நடிகை இவானா நடித்துள்ளார் . கதைஃ 18 வயது நிரம்பாத காதலன் காதலியின் உண்மையான காதலையும் . . . . இதனால் ஏற்படும் சிக்கல்களையும் கூறி நேர்த்தியாக 100 நிமிடத்தில் இந்த படத்தை விறுவிறுப்பாக காட்சியமைதிருக்கிறார் பாலா . இவானாஃ முதல் படத்திலேயே , பாலாவின் பட்டறையில் பயிற்சி எடுத்துள்ளார் நடிகை இவானா . ஜி . வி . பிரகாஷ் 18 வயது நிரம்பாத இளைஞர் கதாப்பாத்திரத்தில் நடித்திருந்தாலும் அவருடைய உண்மை வயது பலருக்கும் தெரியும் . ஆனால் இந்த படத்தில் மைனர் பெண் கதாப்பாத்திரத்தில் நடித்திருக்கும் இவானாவிற்கு உண்மையில் 17 வயது தான் , இவர் தற்போது 12 ஆம் வகுப்பு படித்து வருகின்றாராம் . திரைப்படம் நடிப்பதில் சிறு வயதில் இருந்து பெரிதாக ஆர்வம் இல்லை என்றாலும் , இவருக்கு முதல் படமே தமிழ் சினிமாவின் முன்னணி இயகுனர்களில் ஒருவரான , பாலாவின் திரைப்படம் கிடைத்தாதால் தான் நடித்ததாக தெரிவித்துள்ளார் . இவானா திரைப்படத்தில் நடித்தால் இவருக்கு ஸ்பெஷல் கிளாஸ்லாம் வைத்து 12ஆம் வகுப்பு பாடங்கள் எடுக்கப்பட்டதாகவும் தன்னுடைய ஆசிரியர்கள் மற்றும் பெற்றோர் தனக்கு மிகவும் உதவியதாக கொஞ்சும் தமிழில் கூறியுள்ளார் இவானா .


நாடாளுமன்றத்தில் இன்று நடைபெற்ற பாஜக அரசு மீதான நம்பிக்கை இல்லா தீர்மானத்தின்போது காங்கிரஸ் தலைவர் ராகுலின் பேச்சு அனைவரையும் கவருவதாக அமைந்தது . அவர் பேசி முடித்தவுட்ன் ராகுலை அருகில் அழைத்த பிரதமர் நரேந்தி மோடிஇ கட்டிப் பிடித்த அவரது பேச்சை பாராட்டினார் . சற்று நேரத்துக்கு முன்பு மிகக் கடுமையாக மோதிக் கொண்ட மோடியும் – ராகுலும் கட்டிப் பிடித்துக் கொண்டு பாராட்டிய சம்பவம் நாடாளுமன்றத்தை நெகிழச் செய்தது . இன்று மக்களவையில் நடைபெற்ற நம்பிக்கை இல்லா தீர்மானத்தின் மீதான விவாதத்தில் பேசிய காங்கிரஸ் தலைவர் ராகுல் காந்தி பிரதமர் மோடி இந்த நாட்டிற்காக உழைக்கவில்லை என்றும் சில தொழிலதிபர்களுக்காக மட்டுமே உழைக்கிறார் எனவும் குற்றம்சாட்டினார் . பிரதமர் மோடி என கண்களைப் பார்த்து பேச வேண்டும் . ஆனால் அவரால் அது முடியாது . அவர் என்னை பார்ப்பதைத் தவிர்க்கிறார் . மோடியின் புன்னகையில் ஒரு பதற்றம் தெரிகிறது என தனிப்பட்ட முறையில் சரமாரியாக தாக்கிப் பேசினார் . ராகுலின் தீப்பொறி பேச்சு காங்கிரஸ் உறுப்பினர்களை மட்டுமல்லாமல் , பாஜகவினரையும் வெகுவாக கவர்ந்து . மோடியை அவர் தனிப்பட்ட முறையில் தாக்கிப் பேசியபோது , மோடி புன்னகையுடன் காட்சியளித்தார் . ராகுல் காந்தி பேசி முடித்ததும் ராகுலை அருகில் அழைத்த பிரதமர் நரேந்தி மோடி கட்டிப் பிடித்த அவரது பேச்சை பாராட்டினார் . சற்று நேரத்துக்கு முன்பு மிகக் கடுமையாக மோதிக் கொண்ட மோடியும் – ராகுலும் கட்டிப் பிடித்துக் கொண்டு பாராட்டிய சம்பவம் நாடாளுமன்றத்தை நெகிழச் செய்தது .


பிக்பாஸ் சீசன் 2 நிகழ்ச்சியின் ஆரம்பத்தில் , எந்த பிரச்னையும் இல்லாமல் ஸ்மூத்தாக போனதால் போட்டியாளர்கள் அனைவரும் நடிப்பதாக கூறப்பட்டது . இதனால் பிக்பாஸ் சீசன் ஒன்றுக்கு இருந்த வரவேற்ப்பு இந்த நிகழ்ச்சிக்கு இல்லாமல் போனது என கூறலாம் . இதன் காரணமாக , பிக்பாஸ் நிகழ்ச்சியின் மேல் இருந்த ஆர்வம் ரசிகர்களிடையே குறைந்தது . இந்நிலையில் தற்போது வாரம்தோறும் ஒவ்வொரு போட்டியாளர் குறைய குறைய , சண்டை சச்சரவு பிக்பாஸ் வீட்டில் கூடிக்கொண்டே போகிறது . இத்தனை நாள் வாய் வார்த்தையாக இருந்த சண்டை , இன்று அடிதடியாக மாறுகிறது என்பது தற்போது வெளியாகியுள்ள ப்ரோமோவை பார்த்தாலே தெரிகிறது . இன்று வெளியாகியுள்ள ப்ரோமோவில் , பிக்பாஸ் நிகழ்ச்சியில் போட்டியாளர்களுக்கு புதிய டாஸ்க் கொடுத்திருப்பதாக தெரிகிறது . வழக்கம் போல் மஹத் ஒரு நிதானம் இல்லாமல் விளையாடுகிறார் , அதிலும் மற்றவர்களை அடிக்கிறார் . இதனால் டேனியல் பாலாஜி கடும் கோபத்தில் அவன் என்னை அடித்துவிட்டான் , இனி சும்மா இருக்க மாட்டேன் பிக்பாஸ் என்று கூறுகிறார் . இவர்களின் சண்டை பிரச்சனை மாற , பாலாஜி , யாஷிகா , மும்தாஜ் என அனைவரும் தங்களுடைய கருத்தை கூறுகிறார்கள் . இதன் மூலம் இன்று பெரிய பிரச்சனை வெடிக்க வாய்ப்புள்ளதாக எதிர்ப்பார்க்கப்படுகிறது .


நடிகை ஸ்ரீரெட்டி ஆரம்பத்தில் தெலுங்கு திரையுலகில் இவருக்கு பாலியல் ரீதியாக தொல்லை கொடுத்த பிரபலங்கள் குறித்து தைரியமாக ' ஸ்ரீலீக்ஸ் ' என்ற பெயரில் சமூக வலைத்தளத்தில் வெளியிட்டார் . இதனால் இவருக்கு தெலுங்கு திரையுலகில் பலத்த எதிர்ப்புகள் கிளம்பியது . இதன் காரணமாக தற்போது இவருக்கு யாரும் பட வாய்ப்புகள் கொடுக்காததால் , பொருளாதாரா ரீதியாகவும் பல கஷ்டங்களை எதிர்கொண்டு வருவதாக ஸ்ரீரெட்டி சமீபத்தில் கூறியிருந்தார் . இதைதொடர்ந்து தற்போது ' தமிழ்லீக்ஸ் ' என்கிற பெயரில் தமிழ் திரையுலகை சேர்ந்த , நடிகர்கள் மற்றும் இயக்குனர்கள் மீது பாலியல் குற்றங்களை முன்வைத்து வருகிறார் . இதனை தடுக்க தற்போது நடவடிக்கை எடுக்கப்பட்டு வருவதை அறிந்த ஸ்ரீரெட்டி , நடிகர் விஷால் தன்னை மிரட்டுவதாக உணர்கிறேன் என்பது போல் ஒரு ட்விட் பதிவிட்டிருந்தார் . இந்நிலையில் பிரபல தொலைக்காட்சி ஒன்றுக்கு பேட்டி அளித்துள்ள ஸ்ரீரெட்டி , விஷாலிடம் மன்னிப்பு கேட்டுள்ளார் . இது குறித்து அவர் கூறுகையில் , முதல் முறையாக நடிகர் விஷாலிடம் தன்னை மன்னித்து விடுமாறு கூறியுள்ளார் . மேலும் நடிகைகளுக்கு நிகழம் அநீதிகளை தட்டிக்கேட்கும் இடத்தில் நீங்கள் இருக்கிறீகள் என்பதை நான் அறிவேன் . உங்களால் தான் இது போன்ற பிரச்சனைகளுக்கு தீர்வு காண முடியும் என வேண்டுகோள் ஒன்றையும் வைத்துள்ளார் .


எடப்பாடி பழனிசாமிக்கு ஆதரவு அளித்த எம்எல்ஏக்களுக்குள் பொது மக்கள் கடும் எதிர்ப்புத் தெரிவித்து வருவதால் தங்கள் சொந்த தொகுதிக்குள் நுழைய முடியாமல் தவித்து வருகின்றனர் . கடந்த சனிக்கிழமை தமிழக சட்டப் பேரவையில் எடப்பாடி பழனிசாமிக்கு அரசு கொண்டு வந்த நம்பிக்கை தீர்மானத்தின் போது 122 எம்எல்ஏக்கள் அவருக்கு ஆதரவு தெரிவித்தால் அவர் வெற்றி பெற்றதாக அறிவிக்கப்பட்டார் . ஆனால் சசிகலாவுக்கு பொதுமக்கள் மற்றும் தொண்டர்களிடையே கடும் எதிர்ப்பு நிலவி வருகிறது . நம்பிக்கை வாக்கெடுப்பின் போது தொகுதி மக்களின் எண்ணங்களுக்கு ஏற்ப செயல்பட வேண்டும் என பொது மக்கள் கோரிக்கை விடுத்திருந்தனர் . ஆனால் 122 எம்எல்ஏக்களும் தொகுதிக்கு செல்லாமல் கூவத்தூரில் உள்ள சொகுசு விடுதியில் தங்கி கும்மாளம் போட்டதால் அவர்கள் மீது பொது மக்கள் கடுப்பில் உள்ளனர் . இந்நிலையில் தற்போது எம்எல்ஏக்கள் தங்கள் தொகுதிக்குள் செல்ல முடியாமல் தவித்து வருகின்றனர் . அப்படி சென்றாலும் போலீஸ் பாதுகாப்புடன் தான் செல்லமுடிகிறது . இந்நிலையில் ஈரோடு மாவட்டம் கோபி தொகுதி எம்எல்ஏவும் அமைச்சருமான செங்கோட்டையனுக்கு அங்கு கடும் எதிர்ப்பு கிளம்பியுள்ளது . பொது மக்களின் விருப்பத்திற்கு மாறாக செயல்பட்ட செங்கோட்டையன் அகால மரணமடைந்து விட்டதாக போஸ்டர்களை ஒட்டி அப்பகுதிமக்கள் எதிர்ப்புகளை பதிவு செய்துள்ளனர் . காங்கேயம் தொகுதி எம்எல்ஏ தனியரசு , தொகுதிக்குள் நுழையக்கூடாது என தொகுதி முழுவதும் வால் பேர்ஸ்டர்கள் ஒட்டப்பட்டுள்ளதால் அங்கு பரபரப்பு நிலவுகிறது . அதிமுகவை சசிகலா குடும்பத்தினரிடம் அடகு வைத்த கடலூர் மாவட்டத்தைச் சேர்ந்த அதிமுக எம்எல்ஏக்களை ஊருக்குள் வரவிடாமல் , மீண்டும் கூவத்தூர் விடுதிக்கே திருப்பி அனுப்புவோம் என அம்மாவட்ட மக்கள் கூறியுள்ளனர் . இதேபோன்று வேலூர் புதுப்பேட்டை அரசு பள்ளியில் நடைபெற்ற விழாவில் பங்கேற்க வந்த அமைச்சர் கே . சி . வீரமணிக்கு பொது மக்கள் கறுப்புக் கொடி காட்டினர் . அவர்களை சமாதானப்படுத்த முயன்றார் . ஆனால் பொது மக்கள் தொடர்ந்து எதிர்ப்பு தெரிவித்தால் அங்கிருந்து புறப்பட்டுச் சென்றார் .


ஜனவரி 10,2019 அன்று உலகமெங்கும் வெளியாக இருக்கிறது அஜித்குமார் நடித்துள்ள விஸ்வாசம் . சமீபத்தில் வெளியான ட்ரைலரில் இருந்தே கொண்டாட்டங்கள் தொடங்கி நடந்து வருகின்றது . அது ட்ரெய்லருக்கு கிடைத்துள்ள பார்வையாளர்களின் எண்ணிக்கையை வைத்தே சொல்லலாம் . படத்தின்மீதான ரசிகர்களின் எதிர்பார்ப்பாள் முதல் நாள் ரசிகர்கள் காட்சி டிக்கெட்டுகள் அனைத்தும் விற்றுத்தீர்ந்து விட்டதாம் . ரசிகர்களையும் தாண்டி இந்த படம் குடும்பத்தினர் கொண்டாடும் வகையில் வந்திருக்கிறதாம் . விஸ்வாசம் டிரெய்லரில் அஜித்தின் ஆளுமைக்கு கூடுதல் அழகு சேர்த்தது என்றால் வண்ணமயமான கலை , மாயாஜால ஒளிப்பதிவு மற்றும் கச்சிதமான எடிட்டிங் போன்ற முக்கிய தூண்கள் . அவர்கள் படத்தை பற்றி சில அம்சங்களை கூறுகிறார்கள் . கலை இயக்குநர் மிலன் விஸ்வாசத்தில் பணிபுரிந்த அனுபவத்தை பற்றி கூறும்போது , “விஸ்வாசத்தில் பணிபுரிந்தது ஒரு தனித்துவமான மற்றும் வேறுபட்ட அனுபவமாக இருந்தது , இயக்குமர் சிவா இங்கு வித்தியாசமான ஒன்றை முயற்சித்ததாக நான் கூறுவேன் . படத்தின் பஸ்ட் லுக் போஸ்டர்கள் , மோஷன் போஸ்டர் மற்றும் காட்சி விளம்பரங்களில் என் கலை அமைப்பு மிகவும் வண்ணமயமாக இருந்ததாக அனைவரும் பாராட்டியது மகிழ்ச்சியளிக்கிறது . சத்யஜோதி ஃபிலிம்ஸ் வழங்கிய படைப்பு சுதந்திரம் தான் இத்தனைக்கும் காரணமாக இருந்தது என்பதை நான் ஒப்பு கொள்கிறேன் . நிச்சயமாக , ஒளிப்பதிவாளர் வெற்றியின் மாயாஜாலம் இல்லாமல் இது சாத்தியமில்லை” என்றார் . அஜித்குமார் பற்றி மிலன் பேசும் போது , “அஜித் சாரின் மாஸ் அவதாரத்தை தாண்டி சில விஷயங்களை டிரெய்லரில் பார்த்திருக்கிறோம் . படம் வெளி வரும் போது குடும்பம் குடும்பமாக அவரை ரசிப்பார்கள் ” என்றார் .


வெஸ்ட் இண்டீஸ் அணிக்கு எதிரான கடைசி மூன்று போட்டிகளுக்கான இந்திய அணியில் தன்னை ஏன் சேர்க்கவில்லை என்ற காரணத்தை கூட தன்னிடம் தெரிவிக்கவில்லை என்று கேதர் ஜாதவ் வேதனை தெரிவித்திருந்தார் . அவருக்கு கேள்விக்கு தேர்வுக்குழு தலைவர் எம் . எஸ் . கே . பிரசாத் விளக்கமளித்துள்ளார் . இந்தியா மற்றும் வெஸ்ட் இண்டீஸ் அணிகளுக்கு இடையேயான 5 போட்டிகள் கொண்ட ஒருநாள் தொடரில் இரண்டு போட்டிகள் முடிந்துள்ளன . முதல் போட்டியில் இந்திய அணி வெற்றி பெற்றது , இரண்டாவது போட்டி டிராவில் முடிந்தது . இதையடுத்து எஞ்சிய மூன்று போட்டிகளுக்கான இந்திய அணி அறிவிக்கப்பட்டுள்ளது . அந்த அணியில் காயத்திலிருந்து குணமடைந்த கேதர் ஜாதவ் சேர்க்கப்படவில்லை . ஆசிய கோப்பை தொடரின்போது காயமடைந்த கேதர் ஜாதவ் காயமடைந்தார் . அதனால் வெஸ்ட் இண்டீஸ் அணிக்கு எதிரான முதல் இரண்டு போட்டிகளில் அவர் சேர்க்கப்படவில்லை . ஆனால் காயம் குணமடைந்து தியோதர் டிராபி தொடரில் இந்தியா ஏ அணிக்காக ஆடி 25 பந்துகளில் 41 ரன்களை குவித்தார் கேதர் ஜாதவ் . அவர் காயத்திலிருந்து குணமடைந்தும் அவர் இந்திய அணியில் சேர்க்கப்படவில்லை . இதனால் அதிருப்தியடைந்த கேதர் ஜாதவ் , அனைத்துவிதமான உடற்தகுதியிலும் தேர்வாகிவிட்டேன் . காயத்திலிருந்து முழுமையாக குணமடைந்து உடற்தகுதியில் தேர்வாகியுள்ளேன் . அதனால்தான் தியோதர் டிராபியில் ஆட தேசிய கிரிக்கெட் அகாடமி எனக்கு அனுமதியளித்தது . ஆனாலும் வெஸ்ட் இண்டீஸுக்கு எதிரான ஒருநாள் தொடருக்கான இந்திய அணியில் சேர்க்கப்படவில்லை . நான் ஏன் அணியில் சேர்க்கப்படவில்லை என்ற காரணத்தை கூட என்னிடம் சொல்லவில்லை என்று கேதர் ஜாதவ் வேதனை தெரிவித்திருந்தார் . தேர்வுக்குழுவுக்கும் வீரர்களுக்கும் இடையே தகவல் தொடர்பில் இடைவெளி இருப்பதாக சர்ச்சை எழுந்தது . முரளி விஜய் , கருண் நாயர் ஆகியோர் இதே குற்றச்சாட்டை முன்வைத்தனர் . தாங்கள் ஏன் அணியில் சேர்க்கப்படவில்லை என்ற காரணத்தை தேர்வுக்குழு சொல்லவில்லை என்று குற்றம்சாட்டினர் . ஆனால் , அவர்களிடம் முறையான காரணம் சொல்லப்பட்டது என்று தேர்வுக்குழு தலைவர் தெரிவித்திருந்தார் . அதன்பிறகு விஜய் ஹசாரே தொடரில் ஜார்கண்ட் அணிக்காக தோனி ஆடுவார் என்று அவரை கேட்காமலேயே தேர்வுக்குழு தலைவர் எம் . எஸ் . கே . பிரசாத் தெரிவித்திருந்தார் . ஆனால் நல்ல ஃபார்மில் உள்ள ஜார்கண்ட் அணியில் இடையில் சேர்ந்து குழப்ப விரும்பவில்லை எனக்கூறி ஜார்கண்ட் அணியில் ஆடமறுத்தார் தோனி . அப்போதே தோனியிடம் கேட்காமல் எம் . எஸ் . கே . பிரசாத் கருத்து தெரிவித்தது சர்ச்சையை ஏற்படுத்தியது . இவ்வாறு ஏற்கனவே வீரர்களுக்கும் தேர்வுக்குழுவுக்கும் இடையே தகவல் தொடர்பில் இடைவெளி இருக்கும் விவகாரம் பூதாகரமாகி கொண்டிருக்கும் வேளையில் , கேதர் ஜாதவும் அதே குற்றச்சாட்டை முன்வைத்தார் . கேதர் ஜாதவ் குற்றம்சாட்டிய பிறகு விளக்கமளித்துள்ள தேர்வுக்குழு தலைவர் எம் . எஸ் . கே . பிரசாத் , கேதர் ஜாதவ் உடற்தகுதி காரணமாகவே வெஸ்ட் இண்டீஸுக்கு எதிரான தொடரில் சேர்க்கப்படவில்லை . அவர் அணிக்கு திரும்பும்போதெல்லாம் காயம் காரணமாக வெளியேறுகிறார் . ஆசிய கோப்பை தொடரிலும் காயத்தால் அவதிப்பட்டார் . அதனால் அவரது உடற்தகுதியை பரிசோதிக்க போதுமான போட்டிகளில் அவர் ஆட வேண்டும் . தியோதர் டிராபி தொடரில் அவரது உடற்தகுதியை பரிசோதிக்கலாம் என்று நினைத்தால் , அவர் ஆடிய இந்தியா ஏ அணி தொடரை விட்டு வெளியேறிவிட்டது என்றார் .


இங்கிலாந்துக்கு எதிரான கடைசி டெஸ்ட் போட்டியில் அறிமுகமான ஹனுமா விஹாரிக்கு இந்திய அணியை மீட்டெடுக்க ஒரு அரிய வாய்ப்பு கிடைத்துள்ளது . இந்தியா இங்கிலாந்து இடையேயான 5 போட்டிகள் கொண்ட டெஸ்ட் தொடரை இங்கிலாந்து அணி 3 - 1 என வென்றுவிட்ட நிலையில் , கடைசி டெஸ்ட் போட்டி லண்டன் ஓவல் மைதானத்தில் நடந்துவருகிறது . இந்த போட்டியில் டாஸ் வென்று முதலில் பேட்டிங் செய்த இங்கிலாந்து அணி , முதல் இன்னிங்ஸில் 332 ரன்களை குவித்தது . இதையடுத்து முதல் இன்னிங்ஸை ஆடிய இந்திய அணி , இரண்டாம் நாள் ஆட்டநேர முடிவில் 6 விக்கெட் இழப்பிற்கு 174 ரன்கள் எடுத்துள்ளது . ஹனுமா விஹாரியும் ரவீந்திர ஜடேஜாவும் களத்தில் உள்ளனர் . இரண்டாம் நாள் ஆட்டநேர முடிவில் 158 ரன்கள் பின் தங்கிய நிலையில் உள்ளது இந்திய அணி . ஹனுமா விஹாரி 25 ரன்களுடன் களத்தில் உள்ளார் . விஹாரி மற்றும் ஜடேஜாவிற்கு பிறகு பவுலர்கள் தான் இருக்கிறார்கள் . எனவே இவர்கள் இருவரும் விக்கெட்டை விட்டுக்கொடுக்காமல் அதேநேரத்தில் ரன்களையும் எடுக்க வேண்டும் . இந்த போட்டியில்தான் விஹாரி அறிமுகமாகியுள்ளார் . அறிமுக போட்டியிலேயே இந்திய அணியை இக்கட்டான சூழலிலிருந்து மீட்டெடுக்கும் அரிய வாய்ப்பு கிடைத்துள்ளது . அதை பயன்படுத்தி சிறப்பாக ஆடி , இந்திய அணியை நெருக்கடி நிலையிலிருந்து மீட்டால் , அது விஹாரியின் கிரிக்கெட் எதிர்காலத்திற்கு சிறப்பாக அமையும் . கருண் நாயருக்கு பதிலாக விஹாரி அணியில் சேர்க்கப்பட்டது விமர்சனத்துக்கு உள்ளானது . அந்த விமர்சனத்துக்கு பதிலடி கொடுக்கும் வகையில் , தன்னை அணியில் சேர்த்தததற்கு அர்த்தம் சேர்க்கும் விதமாக விஹாரி ஆடுவாரா என்று பார்ப்போம் .


இங்கிலாந்துக்கு எதிரான மூன்றாவது ஒருநாள் போட்டியில் முதலில் பேட்டிங் ஆடிவரும் இந்திய அணி , தொடக்கத்திலேயே ரோஹித் சர்மாவின் விக்கெட்டை இழந்துவிட்டது . இந்தியா இங்கிலாந்து இடையேயான டி20 தொடரை இந்திய அணி 2 - 1 என வென்றது . இதையடுத்து நடந்த முதல் 2 ஒருநாள் போட்டிகளில் , முதல் போட்டியில் இந்திய அணியும் இரண்டாவது போட்டியில் இங்கிலாந்து அணியும் வெற்றி பெற்றன . தொடர் சமநிலை அடைந்துள்ள நிலையில் , மூன்றாவது ஒருநாள் போட்டி நடந்துவருகிறது . இந்த போட்டியில் டாஸ் வென்ற இங்கிலாந்து அணி பவுலிங் செய்ய விரும்பியதால் இந்திய அணி முதலில் பேட்டிங் ஆடிவருகிறது . இன்றைய போட்டியில் ராகுலுக்கு பதிலாக தினேஷ் கார்த்திக் அணியில் சேர்க்கப்பட்டுள்ளார் . தொடக்க வீரர்களாக ரோஹித் சர்மா மற்றும் ஷிகர் தவான் இருவரும் களமிறங்கினர் . தொடக்கம் முதலே ரோஹித்தும் தவானும் பெரிய ஷாட்களை ஆட முடியாமல் திணறினர் . வில்லி மற்றும் மார்க் உட் சிறப்பாக பந்துவீசிவருகின்றனர் . மார்க் உட் வீசிய முதல் ஓவரில் ரோஹித் சர்மா ஒரு ரன் கூட எடுக்கவில்லை . வில்லி வீசிய இரண்டாவது ஓவரில் வெறும் 3 ரன்கள் . மார்க் உட் வீசிய 3வது ஓவரில் தவான் இரண்டு பவுண்டரிகளை விளாசினார் . வில்லி வீசிய நான்காவது ஓவரை எதிர்கொண்ட ரோஹித் சர்மா , அந்த ஓவரின் முதல் பந்தில் ஒரு ரன் எடுத்தார் . எஞ்சிய 5 பந்துகளில் தவான் ரன் ஏதும் எடுக்கவில்லை . முதல் ஓவரை போலவே மார்க் உட் வீசிய 6வது ஓவரிலும் ரோஹித் சர்மா , ஒரு ரன் கூட எடுக்கவில்லை . அந்த ஓவரும் மெய்டன் ஆனது . தவானாவது கிடைத்த பந்துகளை அடித்து ஆடினார் . ஆனால் தொடக்கம் முதலே பந்துகளை எதிர்கொள்ளவே திணறினார் ரோஹித் . 17 பந்துகளில் 2 ரன்கள் மட்டுமே எடுத்த ரோஹித் சர்மா , 18வது பந்தில் வில்லியின் பந்தில் மார்க் உட்டிடம் கேட்ச் கொடுத்து அவுட்டானார் . இதையடுத்து தவானுடன் ஜோடி சேர்ந்து கேப்டன் கோலி ஆடிவருகிறார் . 9 ஓவர் முடிவில் ஒரு விக்கெட் இழப்பிற்கு இந்திய அணி 25 ரன்களை மட்டுமே எடுத்துள்ளது .


நகரில் திமுக பெற்றிருக்கிறது போதாதற்கு டெபாசிட் தொகையை இழந்துள்ளது ஆர் . கே . நகரில் தனக்கு இருக்கும் அடிப்படை வாக்குகளை கூட பெற முடியாத நிலை திமுகவுக்கு எப்படி ஏற்பட்டது என்பதை தமிழக மக்கள் வியப்புடன் நோக்குகிறார்கள் . " வைட்டமின் ப " திருமங்கலம் ஃபார்முலா திருமங்கலத்தில் வாக்காளர்களுக்கு பணம் கொடுத்து திருமங்கலம் ஃபார்முலா என்ற புதிய சொல்லை திமுக உருவாக்கியது . அதே பாணியின் ஆர் . கே . நகரில் ஹவாலா ஸ்டைலில் பணம்கொடுத்து தினகரன் ஃபார்முலா என்ற தீய சொல்லை எழுதியுள்ளனர் . ஆர் . கே . நகரில் ஒவ்வொரு நாளும் பணத்தை வாரி இறைத்த தினகரன் குழுவினர் , 20 ரூபாய் நோட்டுகளை கொடுத்து ஹவாலா முறையில் பணப்பட்டுவாடா செய்வதாக உறுதியளித்தே மக்களை நம்பவைத்து ஏமாற்றி உள்ளனர் அரசியல் கட்சிகள் புகார் எழுப்பி வருகின்றனர் . " திருமங்கலத்தில் விதைத்ததை , ஆர் . கே நகரில் அறுவடை " இடை தேர்தலை வைத்து ஒரு கட்சியின் எதிர்காலத்தை முடிவு செய்ய முடியாது என்பது திருமங்கலம் பார்முலா உணர்த்தும் பாடமாக இருக்கலாம் . ஆனால் , ஆர் . கே . நகர் தேர்தலில் ஆளும் கட்சியை பின்னுக்கு தள்ளி 40 ஆயிரம் வாக்குகள் வித்தியாசத்தில் தினகரன் வெற்றி பெற்றிருப்பது பல கேள்விகளை எழுப்புவதுபோல , திமுக டெபாசிட் இழந்திருப்பதும் அரசியல் விமர்சகர்களிடையே பல்வேறு கேள்விகளை எழுப்பி உள்ளது . அதிமுக இரண்டு அணிகள் சிதறிக்கிடக்கும் நிலையில் , திமுக கடந்த தேர்தலில் பெற்ற வாக்குகளில் பாதி அளவுக்கு கூட பெற முடியாமல் டெபாசிட் இழந்திருப்பது , அந்த கட்சியின் எதிர்காலம் , ஸ்டாலினின் தலைமை குறித்தும் யோசிக்க வைத்துள்ளது . அதிமுக பிளவுபட்ட நிலையிலேயே திமுகவால் வெற்றி பெற முடிய வில்லை என்றால் , அதிமுக மீண்டும் ஒன்று பட்டால் , திமுகவின் நிலை எப்படி இருக்கும் என்று யோசிப்பதில் தவறு இல்லையே . சென்னை என்பது திமுகவின் வலுவான கோட்டை . அந்த கோட்டையில் திமுக தோற்பது தவறல்ல . ஆனால் டெபாசிட் இழக்கும் அளவுக்கு தோல்வியை சந்தித்தது எப்படி ? தினகரன் செய்தது என்ன ? பூத்துக்கு 300 பேர் ( 172 X 300 = 51600 பேர் ) இதில் கூட குறைவாக சுமார்40,000 பேர் தேர்தல் களத்தில் வேலை பார்த்து இருக்கிறார்கள் . இவர்களுக்கு தினமும் 300 ரூபாய் ( 40,000 X 300 x 10 நாள் = 12,00,00,000 ரூபாய் . அதுமட்டுமல்ல , எல்லா வீட்டிலும் ஹவாலா ஸ்டைலில் இருபது ரூபாய் கொடுத்து தேர்தல் முடிந்து வெற்றி பெற்றால் ஓட்டுக்கு சுமார் 10,000 வழங்கப்படும் என வாக்குறுதி வழங்கப்பட்டது . தினகரன் சொன்னதை செஞ்சிடுவாருன்னு தொகுதி முழுதும் ஒரே பேச்சு . சொன்னபடி 150 கோடி ரூபாய் கொடுக்கப்பட்டு விட்டதாக சொல்கிறார்கள் . தேர்தல் செலவு மற்றும் மறைமுக வேலைகள் செய்ய வெளியூரிலிருந்து சுமார் நாப்பதாயிரம் பேர் காலத்தில் இறக்கினார் குக்கர் தினகரன் . திருமங்கலத்தில் வாக்காளர்களுக்கு பணம் கொடுத்து திருமங்கலம் ஃபார்முலா போல ஆர் . கே . நகரில் ஹவாலா ஸ்டைலில் பணம்கொடுத்து " தினகரன் ஃபார்முலா " உருவாக்கியுள்ளனர் . ஆக , திருமங்கலத்தில் விதைத்ததை திமுக , ஆர் . கே நகரில் அறுவடை செய்திருக்கிறது !


விஜய் தொலைக்காட்சியில் ஒளிபரப்பப்படும் அனைத்து நிகழ்ச்சிகளுக்கும் , சின்னத்திரை ரசிகர்கள் மத்தியில் நல்ல வரவேற்பு கிடைத்து வந்தாலும் , அதையும் தாண்டி அனைவரையும் பார்க்க வைத்த ஒரு நிகழ்ச்சி என்றால் அது உலகநாயகன் கமலஹாசன் தொகுத்து வழங்கிய பிக்பாஸ் நிகழ்ச்சி எனலாம் . பிக்பாஸ் நிகழ்ச்சியின் முதல் சீசனுக்கு கிடைத்த வரவேற்பு இரண்டாவது சீசனுக்கு கிடைக்கவில்லை . காரணம் முதல் சீசன் பார்த்து உஷாரான போட்டியாளர்கள் . . . இரண்டாவது சீசனை நிறுத்து நிதானமாக தங்களுடைய சுய ரூபத்தை வெளிக்காட்டாமல் , விளையாடியதாக பலர் விமர்சித்தனர் . பிக் பாஸ் முதல் சீசன் நிகழ்ச்சியில் ஓவியாவுக்கு பிறகு அதிகம் பிரபலமடைந்தவர் ரைசா தான் . மாடலிங் துறையின் மூலம் கிடைத்த பிரபலத்தை வைத்து பிக்பாஸ் நிகழ்ச்சியில் கலந்து கொண்ட இவர் , தற்போது தமிழ் ரசிகர்களிடம் பிரபலமாகி கதாநாயகியாக நடித்து வருகிறார் . இசையமைப்பாளர் யுவன் ஷங்கர் ராஜா தயாரித்த ‘பியார் பிரேமா காதல்’ திரைப்படத்தில் ஹரீஷ் கல்யாணுக்கு ஜோடியாக நடித்தார் . இந்த படம் ரசிகர்கள் மத்தியில் நல்ல வரவேற்பை பெற்றது . இந்நிலையில் ரைசா மற்றும் ஹரீஷ் கல்யாண் இருவரும் நடிகை ஸ்ருதி ஹாசன் தொகுப்பாளியாக பங்குபெற்று வரும் ”ஹலோ சகோ ' நிகழ்ச்சியில் கடந்த வாரம் கலந்து கொண்டனர் . அப்போது ஸ்ருதி ஹாசன் ரேசாவிடம் சில கேள்விகளை கேட்டார் " நீங்கள் டீ டோட்டலரா என ஸ்ருதி ஹாசன் கேட்டதற்கு இல்லை என்று கூலாக பதிலளித்தார் " . மேலும் , நீங்கள் ஆண்களுடன் ( flirt ) அதாவது உல்லாசமாக இருந்துள்ளீர்களா ? என்று கேட்டதற்கு , நிறைய ஆண்களுடன் flirt செய்துள்ளேன் என்று மிகவும் சாதாரணமாக கூறினார் . மேலும் நான் மாடல் என்பதால் வெளியூரில் ஷூட் நடக்கும் அதனால் flirt நடந்துள்ளது என்று கூறி அதிரவைத்தார் . ரைசா பிக்பாஸ் வீட்டில் இருக்கும் போதே புகைப்பிடிப்பவர் என்பது அனைவரும் தெரிந்தது தான் , அதே போல் அவருடைய காதல் தோல்வியும் அனைவர்க்கும் தெரியும் . ஆனால் flirt செய்துள்ளதை கூட சாதாரணமாக பிளைட்டில் போய் வந்தது போல் இவர் கூறியுள்ளது கேட்பவர்களுக்கே சற்று அதிர்ச்சியாகத்தான் இருந்தது .


ஒழுங்கு நடவடிக்கை காரணமாக திமுகவில் இருந்து விலக்கப்பட்ட முன்னாள் மத்திய அமைச்சர் மு . க . அழகிரி , திமுக தலைவர் கருணாநிதி அழைத்தால் மீண்டும் தீவிர அரசியலில் தாம் ஈடுபட விரும்புவதாக கூறியுள்ளார் . கட்சி விரோத நடவடிக்கைகளில் ஈடபட்டதற்காக ஒழுங்கு நடவடிக்கையாக திமுகவில் இருந்து மு . க . அழகிரியை நிரந்தரமாக நீக்குவதாக திமுக தலைவர் கருணாநிதி , கடந்த 2014 ஆம் ஆண்டு அறிவித்திருந்தார் . இது தொடர்பாக செய்தியாளர்களிடம் பேசிய கருணாநிதி , தானும் கட்சியின் பொது செயலாளர் அன்பழகனும் ஆலோசித்து அழகிரியை கட்சியில் இருந்து நிரந்தரமாக நீக்கும் முடிவை எடுத்துள்ளதாக கூறியிருந்தார் . திமுகவில் இருந்து விலக்கப்பட்ட நிலையில் மு . க . அழகிரி மதுரையில் செய்தியாளர்களிடம் பேசும்போது , திமுகவில் இருந்து தன்னை நீக்கியதற்கு ஏதோ ஒரு காரணத்தை சொல்கிறார்கள் என்றும் இது திமுக தலைவர் கருணாநிதி நிர்பந்தத்தின் காரணமாகவே எடுத்த முடிவாகும் என்று கூறியிருந்தார் . மேலும் , திமுகவில் இருந்து தாம் நிரந்தரமாக நீக்கப்பட்டதை எதிர்த்து நீதிமன்றத்தில் வழக்கு தொடரப் போவதாகவும் மு . க . அழகிரி 2014ஆம் ஆண்டு கூறியிருந்தார் . சில ஆண்டுகளாக அரசியலில் இருந்து விலகியே இருந்த முன்னாள் மத்திய அமைச்சர் மு . க . அழகிரி , அவ்வப்போது சென்னை வந்து தனது தந்தை கருணாநிதி மற்றும் தாயாரை சந்தித்து உடல் நலம் விசாரித்து மட்டுமே வந்திருந்தார் . கடந்த மாதம் நடைபெற்ற குடும்ப திருமண விழாவில் கலந்து கொண்ட மு . க . அழகிரி , கருணாநிதியை சந்தித்து உடல் நலம் விசாரித்தார் . அப்போது , கருணாநிதியிடம் மதுரை வீட்டில் வந்து ஓய்வு எடுக்குமாறு அழகிரி கேட்டுக் கொண்டதாக தகவல் வெளியாகின . இந்த நிலையில் , இன்று சென்னை விமான நிலையத்தில் மு . க . அழகிரி செய்தியாளர்களைச் சந்தித்தார் . அப்போது பேசிய அவர் , திமுக தலைவர் கருணாநிதி தற்போது நல்ல உடல்நிலையில் உள்ளதாக கூறினார் . மேலும் , திமுக தலைவர் கருணாநிதி அழைத்தால் மீண்டும் தீவிர அரசியலில் ஈடுபட விரும்புவதாகவும் மு . க . அழகிரி கூறினார் .


மறைந்த முதலமைச்சர் ஜெயலலிதா அறிவித்த மானிய விலை ஸ்கூட்டருக்கு விண்ணப்பிக்க இன்று கடைசி நாள் ஆகும் . இன்று மாலை 5 மணிக்குள் அப்ளிகேஷன் கொடக்க வேண்டும் . தமிழக முதலமைச்சராக இருந்த ஜெயலலிதா வேலைக்கு செல்லும் பெண்கள் ‘ஸ்கூட்டர்’ வாங்கிக்கொள்ள ரூ . 25 ஆயிரம் மானியம் வழங்கப்படும் என்று அறிவித்தார் . அவர் மறைந்த பின்னர் ‘அம்மா இருசக்கர வாகன திட்டம்’ எனும் பெயரில் தமிழக அரசால் இந்த திட்டம் அறிவிக்கப்பட்டது . இத்திட்டத்தின்படி பெண்கள் மானிய விலையில் ‘ஸ்கூட்டர்’ வாங்குவதற்கான விண்ணப்பங்கள் கடந்த மாதம் 22 - ந் தேதி முதல் ஊராட்சி , பேரூராட்சி , நகராட்சி , மாநகராட்சி மற்றும் மண்டல அலுவலகங்களில் வினியோகிக்கப்பட்டு வருகின்றன . விண்ணப்பங்கள் வழங்கத் தொடங்கி நாள் முதல் ஆயிரக்கணக்கான பெண்கள் மிகுந்த ஆர்வத்துடன் விண்ணப்பங்களை பெற்றுச் செல்கின்றனர் . அம்மா ஸ்கூட்டருக்கு விண்ணப்பிக்க ஓட்டுனர் உரிமம் கட்டாயம் என்பதால் , டிரைவிங் லைசென்ஸ் பெறவும் பெண்கள் கூட்டம் வட்டார போக்குவரத்து அலுவலகங்களில் அலைமோதுகிறது . இந்த நிலையில் மானிய விலையில் ஸ்கூட்டர் வாங்குவதற்கான விண்ணப்பங்களை சமர்ப்பிக்க இன்று கடைசி நாளாகும் . இன்று மாலை மாலை 5 மணியுடன் இதற்கான கெடு முடிவடைகிறது . எனவே விண்ணப்பங்களை சமர்ப்பிக்க பெண்கள் அதிகளவில் வருவார்கள் என்பதால் ஊராட்சி , பேரூராட்சி , நகராட்சி , மாநகராட்சி மற்றும் மண்டல அலுவலகங்களில் தேவையான ஏற்பாடுகளை அதிகாரிகள் செய்து வருகின்றனர் . மேலும் விண்ணப்பங்களை பெறுவதற்கு கூடுதல் கவுண்ட்டர்கள் திறக்கவும் ஏற்பாடு செய்யப்பட்டு உள்ளது . பெறப்பட்ட விண்ணப்பங்கள் மீதான ஆய்வுப்பணி நாளை முதல் 10 - ந் தேதி வரை நடக்கிறது . அதனைத்தொடர்ந்து தகுதியான விண்ணப்பதாரர்கள் தேர்வு செய்யப்பட்டு , அவர்களுக்கு மானிய விலையில் ‘ஸ்கூட்டர்’ வழங்குவதற்கு ஏற்பாடு செய்யப்பட உள்ளது . மானிய விலையில் ஸ்கூட்டர் வழங்கும் திட்டத்தை மறைந்த ஜெயலலிதாவின் பிறந்த நாளான பிப்ரவரி 24 - ந்தேதி , முதலமைச்சர் எடப்பாடி பழனிசாமி தொடங்கி வைக்கிறார


விஜய் ஏ . ஆர் முருகதாஸ் கூட்டணியில் தற்போது ' சர்கார் ' , திரைப்படமும் , அஜித் - சிவா கூட்டணியில் ' விசுவாசம் ' சூர்யா - செல்வராகவன் கூட்டணியில் ' என் . ஜி . கே ' என முக்கியமான நடிகர்களின் மூன்று படங்கள் தீபாவளிக்கு வெளியாக உள்ளதாக கூறப்பட்டது . இந்த மூன்று படங்களும் தொடங்கும் போதே . . . தீபாவளி ரிலீஸ் என அறிவிக்கப்பட்டது . ஆனால் திரையுலகினர் நடத்திய ஸ்டிரைக் , உள்ளிட்ட பிரச்சனைகள் காரணமாக , படப்பிடிப்புகள் முடிவு பெற தாமதம் ஏற்பட்டது . இதனால் அஜித்தின் ' விசுவாசம் ' பொங்கல் ரிலீஸ்சாக மாறியது . மேலும் விஜயின் சர்கார் படத்துக்கும் , சூர்யாவின் என் . ஜி . கே படத்திற்கும் எதிர்பார்ப்பு ஏற்பட்ட நிலையில் ' என் . ஜி . கே ' படம் தீபாவளிக்கு வெளியாகாது என படத்தின் இயக்குனர் செல்வராகவன் அறிவித்துள்ளார் . சமீபத்தில் ஒரு விழாவில் பேசிய நடிகர் சூர்யா , " இந்தப் படத்துல நல்ல விஷயம் சொல்லப்போறோம் . அதனால் கொஞ்சம் தாமதமாகும் , ' தீபாவளிக்கும் ' , பொங்கலுக்கும் வரதுக்கு இது பட்டாசும் , பொங்கச்சோறும் கிடையாது . இது சினிமா படம் , எப்ப வரணுமோ . . . அப்பத்தான் வரும் ' னு என பாலா அண்ணன் அடிக்கடி சொல்லுவாரு என கூறி , சைக்கிள் கேப்பில் , விஜய் மற்றும் அஜித்தை போட்டு தாக்கினார் . இந்நிலையில் எதிர்ப்பார்த்த விஷயங்கள் எதுவும் நடக்காத நிலையில் , எதிர்ப்பாராத ஒரு விஷயம் நடக்க உள்ளது . நீண்ட நாட்கள் படப்பிடிப்பில் இருந்த தனுஷ் - கெளதம் வாசுதேவ் மேனன் கூட்டணியில் உருவாகி வந்த ' என்னை நோக்கி பாயும் தோட்டா ' படத்தின் படப்பிடிப்பு வேலைகள் சில நாட்களுக்கு முன் முடிந்துவிட்டது . இந்த படத்தை தீபாவளிக்கு வெளியிடப்போவதாக அறிவித்திருக்குகிறார் கெளதம் . இதனால் புதிதாக விஜய்யின் சர்காருடன் , தனுஷின் தோட்டாவும் மோத உள்ளது உறுதியாகியுள்ளது . இப்படி ஒரு சென்ட்டிமென்ட்டா . . ? 2007 தீபாவளிக்கு விஜய்யின் , ' அழகிய தமிழ் மகன் ' படமும் , தனுஷின் ' பொல்லாதவன் ' படமும் வெளியானது இதில் வெற்றி பெற்றது என்னவோ தனுஷின் ' பொல்லாதவன் ' திரைப்படம் தான் . இதே போல் 2009 ஆம் ஆண்டு பொங்கலுக்கு விஜய்யின் ' வில்லு ' படமும் , தனுஷின் ' படிக்காதவன் ' படமும் வெளியானது . இதிலும் வெற்றியை கைப்பற்றியது தனுஷின் படம்தான் . 2011 ஆம் ஆண்டு பொங்கலுக்கு விஜய்யின் ' காவலன் ' படமும் தனுஷின் ' ஆடுகளம் ' படமும் வெளியானது . தேசிய விருது பெற்று கொடுத்து தனுஷை அடுத்த லெவலுக்கு அழைத்து சென்றது இந்த திரைப்படம் . இப்படி விஜயுடன் தனுஷ் மோதிய படங்கள் அனைத்து படங்களும் வெற்றி பெற்றதால் , இந்த முறையும் இப்படி ஆகும் என கூறமுடியாது . ஒரு வேலை இந்த செண்டிமெண்ட் ஒர்கவுட் ஆகிடுமோ . . . தீபாவளி வந்த தெரிஞ்சிடும் பாஸ் .


தமிழகத்தில் உள்ளாட்சி பிரதிநிதிகளின் பதவி காலம் இன்றுடன் முடிகிறது . இதையடுது , தனி அதிகாரிகள் பொறுப்பேற்க உள்ளனர் . தமிழகத்தில் , கடந்த 2011ம் ஆண்டு உள்ளாட்சி அமைப்புகளுக்கான தேர்தல் நடந்தது . இதில் பதவியேற்ற பிரதிநிதிகளின் பதவி காலம் , இன்றுடன் முடிகிறது . இதையடுத்து , தமிழகம் முழுவதும் புதிய பிரதிநிதிகளை தேர்ந்தெடுக்கும் வகையில் இம்மாதம் 17 மற்றும் 19ம் தேதிகளில் உள்ளாட்சி தேர்தல் 2 கட்டங்களாக நடைபெறும் என மாநில தேர்தல் ஆணையம் அறிவித்தது . ஆனால் , உள்ளாட்சி தேர்தல் தொடர்பாக சென்னை உயர்நீதிமன்றத்தில் தாக்கல் செய்த வழக்கில் , உள்ளாட்சி தேர்தலை ரத்து செய்ததுடன் , புதிய அறிவிப்பாணையை வெளியிட்டு டிசம்பர் மாதம் 31ம் தேதிக்குள் உள்ளாட்சி தேர்தலை நடத்தி முடிக்க வேண்டும் என நீதிபதிகள் உத்தரவிட்டனர் . சென்னை உயர்நீதிமன்றத்தின் இந்த அதிரடி உத்தரவால் , உள்ளாட்சி தேர்தல் ரத்து செய்யப்பட்டது . தமிழகத்தில் ஒரு லட்சத்து 31 ஆயிரத்து 794 உள்ளாட்சி பதவி இடங்கள் உள்ளன . 31 மாவட்ட ஊராட்சிகளில் 655 வார்டு உறுப்பினர்கள் , 388 ஊராட்சி ஒன்றியங்களில் 6,471 வார்டு உறுப்பினர்கள் , 12,524 கிராம ஊராட்சி தலைவர்கள் , 99,324 வார்டு உறுப்பினர்கள் ஆகிய பதவி இடங்கள் இதில் அடங்கும் . இதேபோல் , நகர்ப்புற உள்ளாட்சியை பொறுத்தவரை , 12 மாநகராட்சிகளில் 919 வார்டு உறுப்பினர்கள் , 124 நகராட்சிகளில் 3,613 வார்டு உறுப்பினர்கள் , 528 பேரூராட்சிகளில் 8,288 வார்டு உறுப்பினர்கள் என மொத்தம் 12,820 பதவி இடங்கள் அடங்கும் . உள்ளாட்சி தேர்தல் ரத்து செய்யப்பட்டால் , இந்த பதவி இடங்களுக்கு பிரதிநிதிகளை தேர்ந்தெடுக்க முடியாத நிலை ஏற்பட்டுள்ளது . எனவே , உள்ளாட்சி அமைப்பின் பணிகளை கவனிக்கும் வகையில் , தனி அதிகாரிகளை நியமனம் செய்ய , அவசர சட்டத்தை கவர்னர் ( பொறுப்பு ) வித்யாசாகர் ராவ் பிறப்பித்தார் . இந்த அவசர சட்டம் இம்மாதம் 17ம் தேதி தமிழக அரசிதழில் வெளியானது . அதை தொடர்ந்து , தமிழக அமைச்சரவை கூட்டம் கடந்த 19ம் தேதி நடந்தது . இதில் , உள்ளாட்சி அமைப்புகளுக்கு யாரை தனி அதிகாரிகளாக நியமிப்பது , அவர்களுக்கு என்னென்ன அதிகாரம் வழங்குவது , என்பது குறித்து ஆலோசனை செய்யப்பட்டது . இந்நிலையில் , உள்ளாட்சி பிரதிநிதிகளின் பதவி காலம் இன்றுடன் முடிவடைவதால் , தனி அதிகாரிகளை உடனடியாக நியமனம் செய்து , அதற்கான அரசாணையை வெளியிட்டாக வேண்டிய நிலை உள்ளது . எனவே , அதற்கான அரசாணை இன்று வெளியாகும் என கூறப்படுகிறது . இதையடுத்து உடனடியாக , தனி அதிகாரிகளும் பொறுப்பு ஏற்க உள்ளனர் . பொதுவாக , இதுபோன்ற சூழ்நிலையில் , மாநகராட்சிகளில் மாநகராட்சி கமிஷனர்களும் , நகராட்சிகளில் நகராட்சி கமிஷனர்களும் , பேரூராட்சிகளில் செயல் அலுவலர்களும் , ஊராட்சிகளில் நிர்வாக அலுவலர்களும் தனி அதிகாரிகளாக நியமிக்கப்படுவது வழக்கம் . அதன் அடிப்படையிலேயே இந்த முறையும் தனி அதிகாரிகள் நியமிக்கப்பட இருக்கின்றனர் . ஆனால் , ஊரக உள்ளாட்சி பதவியிடங்கள் ஒரு லட்சத்துக்கும் அதிகமாக இருப்பதால் , கூடுதலான அதிகாரிகள் நியமனம் செய்யப்பட வேண்டும் . எனவே , ஊரக உள்ளாட்சி பகுதிகளில் யாரை–யாரை தனி அதிகாரிகளாக நியமிப்பது என்பது குறித்து அந்தந்த மாவட்ட கலெக்டர்களே முடிவு எடுத்து அறிவிக்க இருக்கின்றனர் . தனி அதிகாரியாக நியமிக்கப்படும் ஒருவருக்கு 5 உள்ளாட்சி பதவி இடங்கள் வரை நிர்வகிக்கும் பொறுப்பு வழங்கப்படும் என மூத்த ஐ . ஏ . எஸ் . அதிகாரிகள் கூறுகின்றனர் . அதேபோல் , தனி அதிகாரிகளுக்கு சில சலுகைகளும் வழங்கப்படும் . அவர்களுக்கு வாகனங்களும் , அவற்றுக்கு மாதத்துக்கு சுமார் 50 லிட்டர் டீசல் போன்றவை அளிக்கப்படும் . தற்போது , நியமிக்கப்பட இருக்கும் தனி அதிகாரிகள் , உள்ளாட்சி தேர்தல் முடிந்து முதல் கவுன்சில் கூட்டம் கூடும் வரையிலோ , அல்லது டிசம்பர் மாதம் 31ம் தேதி வரையிலோ அந்த பொறுப்பில் இருப்பார்கள் .


இலங்கைக்கு எதிரான 2 - வது மற்றும் கடைசி போட்டியில் வெற்றிப் பெற்று தொடரை வெல்வோம் என்று வங்கதேச தற்காலிக கேப்டன் முகமதுல்லா ரியாத் தெரிவித்தார் . இலங்கை அணி வங்கதேசத்தில் சுற்றுப் பயணம் மேற்கொண்டு விளையாடி வருகிறது . சிட்டகாங்கில் நடைபெற்ற முதல் டெஸ்ட் போட்டி சமன் ஆனது . டாக்காவில் இரண்டாவது டெஸ்ட் போட்டி இன்றுத் தொடங்குகிறது . இந்த நிலையில் நேற்று செய்தியாளர்களை சந்தித்த முகமதுல்லா ரியாத் , " முதல் டெஸ்ட் போட்டியில் சிறப்பாக விளையாடினோம் . எனினும் , ஆட்டம் சமன் ஆகிவிட்டது . இரண்டாவது மற்றும் கடைசி டெஸ்ட் போட்டியில் வெற்றி பெற்று தொடரை வெல்வோம் . சொந்த மண் என்பதால் எங்கள் வீரர்கள் மேலும் சிறப்பாக விளையாடுவார்கள் " என்று நம்பிக்கையுடன் தெரிவித்தார் . அதற்கு பதிலடி கொடுக்கும் விதமாக இலங்கை கேப்டன் தினேஷ் சண்டிமல் , " வங்கதேச அணியினரை நாங்கள் குறைத்து மதிப்பிடவில்லை . அவர்கள் சிறப்பாக விளையாடி வருகின்றனர் . டாக்கா மைதானம் வறண்டு காட்சி அளிக்கிறது . சுழற்பந்து வீச்சாளர்களுக்கு சாதமாக இருக்கும் என்று கருதுகிறேன் . ஆட்டம் சமன் ஆக வாய்ப்புகள் மிகவும் குறைவு . இந்தப் போட்டி சுவாரஸ்யம் நிறைந்ததாக இருக்கும் . இலங்கை அணியில் சிறப்பான வீரர்கள் உள்ளனர் . எந்தவிதமான சூழலையும் எதிர்கொண்டு சிறப்பான ஆட்டத்தை வெளிப்படுத்துவோம் " என்று அவர் தெரிவித்தார் .


இன்று தொடங்குகிறது 84 - வது ரஞ்சிக் கோப்பைக் கிரிக்கெட் போட்டி . இன்று தொடங்கும் 84 - வது ரஞ்சிக் கோப்பைக் கிரிக்கெட் போட்டியில் ' ஏ ' பிரிவு ஆட்டங்களில் டெல்லி - அஸ்ஸாம் அணிகள் டெல்லியில் மோதுகின்றன . ஐதராபாத் - மகாராஷ்டிரம் அணிகள் ஐதராபாதில் மோதுகின்றன . உத்தரப் பிரதேசம் - இரயில்வே அணிகள் லக்னெளவில் மோதுகின்றன . ' பி ' பிரிவு ஆட்டங்களில் , அரியாணா - செளராஷ்டிரம் அணிகள் மோதும் ஆட்டம் ரோத்தக்கில் நடைபெறுகிறது . கேரளா - ஜார்க்கண்ட் மோதும் ஆட்டம் திருவனந்தபுரத்திலும் , ராஜஸ்தான் - ஜம்மு காஷ்மீர் மோதும் ஆட்டம் ஜெய்பூரிலும் நடக்கிறது . ' சி ' பிரிவில் மத்திய பிரதேசம் - பரோடா அணிகள் மோதும் ஆட்டம் இந்தூரிலும் , தமிழ்நாடு - ஆந்திர பிரதேசம் அணிகள் சந்திக்கும் ஆட்டம் சென்னையிலும் , ஒடிஸா - திருபுரா அணிகள் கட்டாக்கிலும் எதிர்கொள்கின்றன . ' டி ' பிரிவில் கோவா - சத்தீஸ்கர் அணிகள் கோவாவிலும் , இமாச்சலப் பிரதேசம் - பஞ்சாப் அணிகள் தர்மசாலாவிலும் , சர்வீஸஸ் - பெங்கால் அணிகள் டெல்லியிலும் மோதுகின்றன . தமிழ்நாடு அணிஃ விக்னேஷ் , எல் . விக்னேஷ் , முரளி விஜய் , வாஷிங்டன் சுந்தர் .


இங்கிலாந்துக்கு எதிரான கடைசி டெஸ்ட் போட்டியின் இரண்டாவது இன்னிங்ஸில் கேஎல் ராகுல் அதிரடியாக ஆடி சதம் விளாசினார் . இந்தியா இங்கிலாந்து இடையேயான 5 போட்டிகள் கொண்ட டெஸ்ட் தொடரை இங்கிலாந்து அணி 3 - 1 என வென்றுவிட்ட நிலையில் , லண்டன் ஓவல் மைதானத்தில் நடந்துவரும் கடைசி போட்டி இறுதிக்கட்டத்தை எட்டியுள்ளது . தொடரை இழந்த இந்திய அணி , கடைசி போட்டியில் ஆறுதல் வெற்றி பெறும் முனைப்புடன் களமிறங்கியது . முதலில் பேட்டிங் ஆடிய இங்கிலாந்து அணி முதல் இன்னிங்ஸில் 332 ரன்களும் இந்திய அணி 292 ரன்களும் எடுத்தன . இதையடுத்து 40 ரன்கள் முன்னிலையுடன் இரண்டாவது இன்னிங்ஸை ஆடிய இங்கிலாந்து அணியின் குக் மற்றும் ரூட் ஆகிய இருவரும் அபாரமாக ஆடி சதமடிக்க , அந்த அணி இரண்டாவது இன்னிங்ஸில் 423 ரன்கள் குவித்து டிக்ளேர் செய்தது . 464 ரன்கள் என்ற கடின இலக்குடன் களமிறங்கிய இந்திய அணியின் ஷிகர் தவான் , புஜாரா , கோலி ஆகிய மூவரும் அடுத்தடுத்து வெளியேற 2 ரன்களுக்கு 3 விக்கெட் என்ற மோசமான நிலைக்கு சென்றது இந்திய அணி . இப்படியொரு கடும் இக்கட்டான நிலையிலிருந்து ராகுல் - ரஹானே ஜோடி இந்திய அணியை மீட்டெடுத்தது . நான்காம் நாளான நேற்றைய ஆட்டம் முடிய இருந்த சமயத்தில் அடித்து ஆடினார் ராகுல் . ரஹானே நிதானமாக ஆட , ராகுல் அதிரடியாக ஆடி ரன்களை குவித்தார் . நேற்றைய ஆட்டநேர முடிவில் , 3 விக்கெட் இழப்பிற்கு 58 ரன்கள் எடுத்திருந்தது . ராகுல் 46 ரன்களுடனும் ரஹானேவும் களத்தில் இருந்தனர் . இன்றைய ஆட்டம் தொடங்கியது முதல் ராகுல் ரன்களை குவிப்பதில் குறியாக இருந்தார் . வாய்ப்பு கிடைக்கும்போதெல்லாம் பவுண்டரிகளை அடித்தார் . ரஹானே நிதானாமாகவே ஆடிவந்தார் . ஆண்டர்சன் , பிராட் , சாம் கரன் ஆகியோரால் இந்த ஜோடியை பிரிக்கமுடியவில்லை . இன்றைய ஆட்டம் தொடங்கிய சில நிமிடங்களிலேயே அரைசதம் கடந்த ராகுல் , தொடர்ந்து இங்கிலாந்து பவுலிங்கை அடித்து ஆடினார் . ஏற்கனவே விக்கெட்டுகளை இழந்த இந்திய அணிக்கு , இலக்கும் அதிகம் . எனவே எப்படியும் இழக்கப்போகும் விக்கெட்டை பயனில்லாமல் இழப்பதற்கு அடித்து ஆடி ரன்களை சேர்க்கலாம் என்ற முடிவில் ராகுல் அடித்து ஆடினார் . 4வது விக்கெட்டுக்கு இந்த ஜோடி 118 ரன்களை சேர்த்தது . 106 பந்துகளை சந்தித்து 37 ரன்கள் எடுத்த ரஹானே மொயின் அலியின் பந்தை அடித்து ஆட நினைத்து ஜென்னிங்ஸிடம் கேட்ச் கொடுத்து அவுட்டானார் . இதையடுத்து ராகுலுடன் ஜோடி சேர்ந்த ஹனுமா விஹாரி , பென் ஸ்டோக்ஸின் பந்தில் டக் அவுட்டானார் . இதையடுத்து ராகுலுடன் ரிஷப் பண்ட் ஜோடி சேர்ந்தார் . 89 ரன்களில் இருந்த ராகுல் அடுத்தடுத்து பவுண்டரிகளை விளாசி சதம் அடித்தார் . இந்த தொடர் முழுவதும் எந்த இன்னிங்ஸிலும் சரியாக ஆடாத ராகுல் , இந்த இன்னிங்ஸில் ஆக்ரோஷமாக ஆடிவருகிறார் . உணவு இடைவேளை வரை இந்திய அணி 5 விக்கெட் இழப்பிற்கு 167 ரன்கள் எடுத்துள்ளது . ராகுல் 108 ரன்களுடனும் ரிஷப் பண்ட் 12 ரன்களுடனும் களத்தில் உள்ளனர் .


அமெரிக்க ஓபன் கிராண்ட்ப்ரீ கோல்டு பாட்மிண்டன் போட்டியில் இந்தியாவின் எச் . எஸ் . பிரணாய் வாகைச் சூடி அசத்தினார் . அமெரிக்க ஓபன் கிராண்ட்ப்ரீ கோல்டு பாட்மிண்டன் போட்டி அமெரிக்காவின் அனாஹெய்ம் நகரில் நடைபெற்றது . இந்தப் போட்டியின் இறுதிச் சுற்றில் இந்தியாவின் எச் . எஸ் . பிரணாய் மற்றும் சகநாட்டவரான காஷ்யப் ஆகியோர் மோதினர் . இதில் 21 - 15,20 - 22,21 - 12 என்ற செட் கணக்கில் காஷ்யப்பை வீழ்த்தி வாகைச் சூடினார் எச் . எஸ் . பிரணாய் . வெற்றி குறித்து எச் . எஸ் . பிரணாய் பேசியதுஃ “இறுதி ஆட்டம் மிகச்சிறந்த ஒன்றாகும் . இருவரும் பட்டம் வெல்ல வேண்டும் என்ற தீவிரத்தோடு ஆடியதால் இந்த ஆட்டம் தரமானதாகவும் , ரசிகர்களுக்கு விருந்தாகவும் அமைந்தது . 2 - ஆவது செட்டை நூலிழையில் இழந்த பிறகு அமைதியாகவும் , பொறுமையாகவும் ஆடினேன் . அதுதான் எனது வெற்றிக்கு உதவியதாக நம்புகிறேன் . 2 - ஆவது செட்டில் முதல் செட்டைவிட சிறப்பாக ஆடினார் காஷ்யப் . எனக்கு கடுமையான நெருக்கடி கொடுத்தார் . எனது ஷாட்களை மிக எளிதாக சமாளித்தார் . அதனால் அவரால் 2 - ஆவது செட்டை கைப்பற்ற முடிந்தது . ஆனால் 3 - ஆவது செட்டில் எனது திட்டங்களை கொஞ்சம் மாற்றி விளையாடினேன் . அதனால் முன்னிலை பெற முடிந்தது . மொத்தத்தில் இந்தத் தொடரில் விளையாடியது மகிழ்ச்சியளிக்கிறது . அடுத்ததாக நியூஸிலாந்து ஓபனில் விளையாடுவதை எதிர்நோக்கி இருக்கிறேன் . முதுகெலும்பின் அடிப்பகுதியில் வீக்கம் ஏற்பட்டதன் காரணமாக கனடா ஓபனில் சரியாக விளையாட முடியவில்லை . அதன்பிறகு தொடர் பயிற்சியில் ஈடுபட்டதன் மூலம் இப்போது பட்டம் வென்றிருக்கிறேன் . விளையாட்டில் வெற்றியும் தோல்வியும் சகஜம் என்பதால் , ஆஸ்திரேலிய ஓபன் மற்றும் கனடா ஓபனில் தோற்றது ஏமாற்றளிக்கவில்லை” என்று அவர் கூறினார் .


ஒபிஎஸ் அணியில் இருந்து வெளியேற எடப்பாடி அணியினரும் , டிடிவி அணியினரும் 5 கோடி ரூபாய் வரை பேரம் பேசியதாக ஸ்ரீவைகுண்டம் தொகுதி எம் . எல் . ஏ சண்முகநாதன் எழுப்பிய குற்றச்சாட்டு குறித்து செய்தியாளர் கேட்ட கேள்விக்கு அவருக்கு அவ்வளவு விலையா என நாஞ்சில் சம்பத் திடுக்கிட்டார் . முன்னாள் முதலமைச்சர் ஜெயலலிதா மரணத்துக்குப் பிறகு பிளவுபட்ட அதிமுகவை இணைக்கும் பணி குறித்த பேச்சுவார்த்தையில் எந்த முன்னேற்றமும் ஏற்படவில்லை . இரு அணிகளும் விரைவில் இணையும் என்று எடப்பாடி அணியினர் பேசி வருகின்றனர் . ஆனால் முன்னாள் முதலமைச்சர் ஓ . பன்னீர்செல்வம் அதிமுகவின் இணைப்புக்கு சாத்தியமில்லை என்றும் , ஊழல் அரசுக்கு துணை போவது தமிழக மக்களுக்கு இழைக்கப்படும் அநீதி என்றும் தெரிவித்து வருகிறார் . இதனிடையே ஒபிஎஸ்சின் ஆதரவாளரான ஸ்ரீ வைகுண்டம் தொகுதி எம் . எல் . ஏ சண்முகநாதன் , டிடிவி தினகரன் மற்றும் எடப்பாடி பழனிசாமியின் அணியில் சேர ரூ . 5 கோடி வரை பேரம் பேசியதாக தெரிவித்தார் . இதுகுறித்து செய்தியாளர்கள் நாஞ்சில் சம்பத்திடம் கேள்வி எழுப்பினர் . அதற்கு பதிலளித்து பேசிய அவர் , சன்முகநாதனுக்கு அவ்வளவு விலையா என திடுக்கிட்டார் . மேலும் அதற்கான தேவை எங்களுக்கு இல்லை எனவும் தெரிவித்தார் .


ஈரோடு இளங்கோவன் சொன்னது குறித்து கேட்டதற்கு " யார் யாரோ கேட்கின்ற கேள்விக்கு எல்லாம் நான் பதில் அளித்துக் கொண்டிருந்தால் கல்வி துறையின் வளர்ச்சி மங்கி போய்விடும் " என்று மழுப்பினார் அமைச்சர் கே . ஏ . செங்கோட்டையன் . ஈரோடு மாவட்டம் , கோபியில் பள்ளிக்கல்வித் துறை அமைச்சர் கே . ஏ . செங்கோட்டையன் செய்தியாளர்களுக்கு நேற்று பேட்டியளித்தார் . அதில் , " ஆசிரியர் நியமனத்தில் புதிதாக வரக்கூடிய ஆசிரியர்களுக்கும் , 2013–ஆம் ஆண்டு வெயிட்டேஜ் உள்ளவர்களுக்கும் எப்படி அதை பரிசீலிப்பது என்பது குறித்து அரசு கோப்புகள் நகர்ந்து கொண்டுள்ளது . மிக விரைவில் அதற்கான நல்ல முடிவுகள் மேற்கொள்ளப்படும் . மேலும் ஆசிரியர் காலிப் பணியிடங்கள் எங்கெங்கு இருக்கிறதோ அவை நிரப்பப்படும் . நீட் தேர்வில் இருந்து விலக்கு வேண்டும் என்று தொடர்ந்து நாம் மத்திய அரசிடம் வலியுறுத்தி வருகிறோம் . பிளஸ்–1 பொதுத் தேர்வுக்கு ஏற்பாடுகள் நடைபெற்று வருகின்றன . அந்த பணிகளில் தற்போது விடைத்தாள்கள் மாணவ–மாணவிகளுக்கு சரியான முறையில் வழங்கப்பட்டுள்ளது . அதுபோல் ஆசிரியர்களுக்கும் கேள்வித்தாள்கள் எப்படி வருகிறது ? என்பது குறித்தும் அறிவுரை வழங்கப்பட்டு உள்ளது . இளங்கோவன் சொன்னது குறித்து கே . ஏ . செங்கோட்டையனிடம் கேட்டதற்கு , " யார் யாரோ கேட்கின்ற கேள்விக்கு எல்லாம் நான் பதில் சொல்வது வழக்கம் இல்லை . அவரவர்கள் ஏதோ கருத்துக்களை கூறிக் கொண்டிருப்பார்கள் . அதற்கெல்லாம் நான் பதில் அளித்துக் கொண்டிருந்தால் கல்வி துறையின் வளர்ச்சி மங்கி போய்விடும் " என்று அவர் தெரிவித்தார் .


புரோ கபடி லீக் போட்டியின் 7 - வது ஆட்டத்தில் 26 - 20 என்ற புள்ளிகள் கணக்கில் தபாங் டெல்லியை பந்தாடியது புதிய அணியான குஜராத் ஃபார்ச்சூன்ஸ் . புரோ கபடி லீக் போட்டியின் 7 - வது ஆட்டத்தில் தபாங் டெல்லியும் , புதிய அணியான குஜராத் ஃபார்ச்சூன்ஸ் அணியும் மோதின . இதில் ஆரம்பம் முதலே அசத்தத் தொடங்கிய குஜராத் , ஆட்டத்தின் 3 - வது நிமிடத்தில் டேக்கிள் புள்ளி மூலம் தனது கணக்கை தொடங்கியது . பின்னர் , ஆட்டத்தின் 6 - வது நிமிடத்தில் டெல்லி தனது முதல் புள்ளியை பெற்றது . எனினும் , 8 நிமிடங்களுக்குள்ளாக குஜராத் அணி 4 - 1 என முன்னிலை பெற்றது . தொடர்ந்து நடைபெற்ற ஆட்டத்தின் 19 - வது நிமிடத்தில் ' டெக்னிகல் ' புள்ளி குஜராத்துக்கு கிடைக்க , முதல் பாதி நிறைவில் 15 - 5 என்ற புள்ளிகள் கணக்கில் முன்னிலை பெற்றது அந்த அணி . இரண்டாவது பாதியில் குஜராத்தின் ராகேஷ் நர்வால் ஒரு ரைடு பாய்ண்ட் அடித்தார் . 28 நிமிடங்களில் 20 - 8 என்ற புள்ளிகள் கணக்கில் குஜராத் முன்னிலையிலேயே இருந்தது . தொடர்ந்த ஆட்டத்தில் குஜராத் 6 புள்ளிகளும் , டெல்லி 12 புள்ளிகளும் பெற்றன . இறுதியில் குஜராத் 26 - 20 என்ற கணக்கில் வென்றது . ஆட்ட நாயகனாக குஜராத் வீரர் ஃபாஸல் அட்ராசலி தேர்வாகினார் . இதில் குஜராத் தரப்பில் சச்சின் மூன்று ரைடு புள்ளிகள் பெற்றார் . அந்த அணியின் தடுப்பாட்டக்காரர் ஃபாஸல் அட்ராசலி நான்கு புள்ளிகள் எடுத்தார் . குஜராத்துக்கு ஆல் அவுட் புள்ளிகள் 4 கிடைத்தன . டெல்லி தரப்பில் ரைடர் ஸ்ரீராம் ஐந்து புள்ளிகளும் , தடுப்பாட்டக்காரர் சுனில் இரண்டு புள்ளிகளும் பெற்றனர் . , டெல்லிக்கு ஆல் அவுட் புள்ளிகள் 2 - ம் கிடைத்தன .


பிரபல பாலிவுட் நடிகர் ஷாருக்கான் மகள் சுஹானா கான் கடந்த இரு தினங்களுக்கு முன்பு , நீச்சல் குளம் அருகே நின்றபடி குடும்ப உறவினர்களுடன் சிவப்பு நிற பிகினியில் படு கவர்ச்சியாக எடுக்கப்பட்ட ஒரு புகைப்படத்தை வெளியிட்டார் . இந்த புகைப்படம் சமூக வலைத்தளத்தில் வைரலாகியது . சினிமா பயணம் ? சுஹானா , எப்போது தன்னுடைய திரை பயணத்தை தொடங்குவார் என ஆவலுடன் எதிர்ப்பார்த்துக் கொண்டிருக்கும் ரசிகர்கள் மத்தியில் இந்த புகைப்படத்திற்கு அதிக வரவேற்பு இருந்தது . போட்டியாக இறங்கிய நடிகைஃ இந்நிலையில் சுஹானா கானுக்கு போட்டியாக பிரபல பாலிவுட் நடிகை பூனம் பாண்டே மேலாடை இல்லாமல் நிர்வாண புகைப்படத்தை வெளியிட்டு சுஹானாவின் பிகினி உடை குறித்து விமர்சித்து பேசியுள்ளார் . இது குறித்து அவர் கூறியுள்ளது . . . ' எனக்கு பின்னால் தான் சுஹானா கான் பிகினியில் அழகாக உள்ளார் ' என கூறியுள்ளார் . இவரின் இந்த விமர்சனத்திற்கு சிலர் பூனம் பொறாமையில் பேசுவதாக கூறி வருகின்றனர் .


கலைஞர் மறைவுக்கு பிறகு மீண்டும் தி . மு . கவில் ஆதிக்கம் செலுத்த அழகிரி தயாராகி வருகிறார் . ஆனால் ஆனால் , ஸ்டாலின் மீண்டும் அழகிரியை கட்சிக்குள் அனுமதிப்பது என்பது வேலியில் போகும் ஓணானை பிடித்து வேட்டிக்குள் விட்டுக் கொண்ட கதையாகிவிடும் என்று கருதுகிறார் . அழகிரி கட்சியில் தனது மகன் துரை தயாநிதியை முன்னிலைப்படுத்த முயற்சித்து வருகிறார் . இது குறித்து தனது சகோதரி செல்வியிடமும் அழகிரி மனம் விட்டு பேசியுள்ளார் . என்னை பொறுத்தவரை மத்திய அமைச்சர் என்ற உயரமே போதுமானது . இனியும் தி . மு . கவில் பொறுப்புக்கு வந்து நான் எதையும் பெரிதாக சாதித்துவிடப்போவதில்லை . ஆனால் என் மகன் நிச்சயம் தி . மு . கவில் மிக உயரத்திற்கு செல்ல வேண்டும் . பொதுக்குழு கூடுவதற்கு முன்னதாக என் மகனுக்கு தி . மு . கவில் பொறுப்பு எதையும் கொடுக்கவில்லை என்றால் நான் அடுத்ததாக என்ன செய்வேன் என்பதை யாராலும் கணிக்க முடியாது . மேலும் என்னை அந்த சமயத்தில் யாராலும் கட்டுப்படுத்தவும் முடியாது என செல்வி திட்டவட்டமாக தெரிவித்துள்ளார் . இது குறித்து கடந்த வெள்ளியன்று இரவு நீண்ட நேரம் கோபாலபுரம் இல்லத்தில் ஆலோசனை நடைபெற்றுள்ளது . நிச்சயமாக அழகிரியின் மகன் துரைக்கு கட்சியில் நல்ல பதவியை கொடுக்க வேண்டும் என்று செல்வி ஸ்டாலினிடம் வலியுறுத்தி வருகிறார் . ஆனால் ஸ்டாலினோ தி . மு . க என்றால் இனி தன்னுடைய குடும்ப உறுப்பினர்கள் மட்டுமே இருக்க வேண்டும் . கனிமொழியும் தற்போதைக்கு மகளிர் அணி என்ற அளவில் இருப்பதோடு ஒதுங்கிக் கொள்ள வேண்டும் என்கிற மனநிலையில் உள்ளார் . ஸ்டாலினின் மனநிலையை புரிந்துகொண்ட அழகிரி , நேற்று ஆங்கில ஊடகத்திற்கு பேட்டியளித்துள்ளார் . அதில் , திமுகவில் கட்சிப் பொறுப்புகளை விலைபேசி விற்கிறார்கள் . கட்சி நிர்வாகிகள் பலருமே ரஜினி கட்சியோடு தொடர்பில் இருக்கிறார்கள் . இப்படியே போனால் , திமுகவை இப்போது இருக்கும் தலைமை அழித்துவிடும் . தலைவர் கலைஞரின் ஆன்மா அவர்களை எல்லாம் சும்மா விடாது . நான் இணைவதிலோ திமுகவுக்கு வருவதிலோ ஸ்டாலினுக்குத் துளியும் விருப்பம் இல்லை . திமுகவுக்குள் நான் வந்தால் வலிமையான தலைவராக மாறிவிடுவேன் என்ற பயம் என கர்ஜித்திருக்கிறார் . இதனை தொடர்ந்து ஸ்டாலினுக்கு செல்வி மூலம் தூது அனுப்பியிருக்கிறார் அழகிரி . ஸ்டாலினிடம் பேசிய செல்வி அழகிரியை தற்போதைக்கு சாந்தப்படுத்தவில்லை என்றால் நிச்சயம் நமது இமேஜை டேமேஜ் செய்துவிடுவார் என்று ஸ்டாலினிடம் கூறியுள்ளார் . ஆனால் என்ன தான் செல்வி எடுத்துக் கூறினாலும் , ஸ்டாலினோ அழகிரியை கட்சிக்குள் அண்டவிடக்கூடாது என திட்டம் இதிதனைத் தொடர்ந்து தான் இன்று காலை கலைஞர் சமாதிக்கு சென்ற அழகிரி கொட்டி தீர்த்துவிட்டார் . அழகிரியால் கடுப்பான மேல்மட்ட நிர்வாகிகள் , ஸ்டாலினை சந்தித்திருக்கிறார் . தலைவர் மறைந்து இன்னும் ஒருவாரம் கூட முழுசா முடியல , இவரு ஏன் இப்படி பண்றாரு என கேட்டிருக்கிரார்கள் . கோபத்தில் இருந்த நிர்வாகிகளை சமாதனப் படுத்திய ஸ்டாலின் எனக்கு முன்னாடியே இப்படியான சிக்கல் வரும் என்று எனக்கு தெரியும் , தலைவர் உடலை அடக்கம் செய்துவிட்டு வந்த அன்றே , ‘அவரு என்ன வேணும்னாலும் பேசுவாரு . குழப்பத்தை உண்டாக்குவாரு . எதுக்கும் யாரும் எந்த பதிலும் சொல்ல வேண்டாம் . நாம திருப்பி பேசப் பேசத்தான் பிரச்னை பெருசாகும் . அமைதியா விட்டுட்டா அப்படியே அடங்கிப்போயிடும் . அவரை அடக்குறதுக்கு ஒரே வழி நாம கண்டுக்காமல் விடுறதுதான் . அவரு சொல்லி யாரும் கட்சியில் இருந்து போகவும் மாட்டாங்க . அவரு பின்னாடி நிற்கவும் மாட்டாங்க’ என்று முக ஸ்டாலின் வாய்மொழி உத்தரவு விட்டிருக்கிறார் . ஆனால் மனம் போருக்க முடியாத ஜெ . அன்பழகன் பதிலடி கொடுத்துவிட்டார் . இதனையடுத்து அன்பழகனிடம் பேசிய ஸ்டாலின் . ‘நான் தான் ஏற்கெனவே சொல்லிட்டேனே . . . அவரு இப்படித்தான் பேசுவாரு என்பது எனக்கு தெரியும் . இதை நான் அடுத்த நாளே எதிர்பார்த்தேன் . நாலு நாளைக்குப் பிறகுதானே அவரு பேசியிருக்காரு . . . அப்படியே பேசட்டும் விட்டுடுங்க நீங்க எதுவும் பேசாதீங்க , அவரு பின்னாடி யாருமே போக மாட்டாங்க . அவர் நம்மள மிரட்டிப் பார்க்கலாம்னு நெனைக்கிறாரு அதுமட்டும் நடக்காது , எது வானாலும் பார்த்துக்கலாம் விட்ருங்க நாளு நாளைக்கு தொலைகாட்சியில கத்திட்டு மதுரைக்கு கிளம்பி போயிடுவாரு நீங்க யாரும் பதில் பேசாதீங்க என கொந்தளித்த அன்பழகனை கூல் செய்துள்ளார் ஸ்டாலின் .


தச்சுத் தொழில் செய்யும் ஒரு கூலித் தொழிலாளியின் மகளை பணம் , அந்தஸ்து பாராமல் , வரதட்சணை வாங்காமல் தனது மகனுக்கு திருமணம் செய்து வைத்து அனைவரையும் நெகிழ்ச்சியடையச் செய்துள்ளார் நடிகர் வடிவேலு . தமிழ்த்திரையுலகில் அனைராலும் தவிர்க்கமுடியாக ஒருவர் நடிகர் வடிவேலு . அவரின் பெயரைக் கேட்டாலோ அல்லது அவரை திரையில் பார்த்தாலோ சிறு குழந்தை முதல் வயதான முதியவர்கள் வரை குபீரென சிரித்து விடுவார்கள் . வடிவேலுவை நிகைத்தாலே அனைவரின் மனதிலும் ஒரு மகிழ்ச்சி ஏற்படும் . ஒருவர் குறித்து மீம்ஸ் போட வேண்டுமென்றாலும் , கிண்டல் செய்ய வேண்டுமானால் முதலில் ஞாபகத்துக்கு வருபவர் நடிகர் வடிவேலுதான் . வடிவேலுவின் காமெடி வசனங்கள் கல்லூரிகளில் ட்ரெண்டிங்காக இருந்தது . சில ஆண்டுகளாக வடிவேலு படங்களில் நடிப்பதை தவிர்த்து வருகிறார் . செலக்டிவாக ஒரு சில படங்களில் மட்டுமே நடித்து வருகிறார் . ஆனால் தமிழ் தொலைக்காட்சிகள் வடிவேலுகை வைத்துதான் இன்றுவரை பிசினஸ் செய்து வருகிறார்கள் . டி . வி . யில் எத்தனை முறை வடிவேலுவின் காமெடி காட்சிகள் போட்டாலும் அது சலிப்பதில்லை என்பதே உண்மை . திரையில் அவர் எத்தனை காமெடி பண்ணினாலும் , நிஜத்தில் அவர் ஒரு ஹீரோதான் . அண்மையில் அவரது மகன் சுப்ரமணிக்கு மதுரையில் திருமணம் மிக எளிமையாக நடைபெற்றது . தனது மகனுக்கு நடிகர் வடிவேலு பார்த்த பெண் , சிகங்கை மாவட்டம் திருப்புவனத்தைச் சேர்ந்தவர் . பெண்ணின் தந்தை தச்சு வேலை செய்யும் ஒரு சாதாரண கூலித் தொழிலாளி . குடிசை வீட்டில் வசித்து வரும் அவரின் மகளை தனது மகனுக்கு பெண் பார்த்து திருமணம் செய்து வைத்துள்ளார் வடிவேலு . அதுவும் எப்படி ? பணம் , அந்தஸ்து பார்க்கவில்லை… ஒரு பைசாகூட வரதட்சணை வாங்கவில்லை… திருமண செலவுகள் அனைத்தையும் ஏற்றுக் கொண்டு ஓர் ஏழை பெண்ணை தனது மருமகளாக்கி கொண்டார் வடிவேலு நடிகர் வடிவேலுவின் இந்த செயலை அவரது உறவினர்கள் . ரசிகர்கள் மட்டுமல்லாமல் திரையுலகத்தைச் சேர்ந்தவர்களும் வெகுவாக பாராட்டி வருகின்றனர் .


நடிகர் கமல்ஹாசன் தொகுத்து வழங்கிய பிக்பாஸ் நிகழ்ச்சியின் இரண்டாவது சீசனில் போட்டியாளர்களில் ஒருவராக கலந்து கொண்டவர் ஆர் . ஜே . வைஷ்ணவி . தற்போது இவர் மிகவும் கவர்ச்சியான உடையில் வெளியிட்டுள்ள புகைப்படம் வைரலாகி வருகிறது . பிக்பாஸ் சீசன் 2 நிகழ்ச்சியில் ஒருவரை பற்றி மற்றவர்களிடம் குறை கூறி வருவதாக , தொடர்ந்து விமர்சனங்களுக்கு ஆளானவர் ஆர் . ஜே . வைஷ்ணவி . பிரபல பத்திரிக்கையாளராக இருந்த சாவி என்கிற சா . விஸ்வநாதனின் பேத்தி தான் இந்த வைஷ்ணவி . இவருடைய தாத்தா , சாவி என்கிற பத்திரிக்கையை துவங்கி பல சினிமா கட்டுரைகள் மற்றும் விழிப்புணர்வு கட்டுரைகள் எழுதி பிரபலமானவர் . இந்த பிரபலத்தின் பேத்தியான வைஷ்ணவியும் ஒரு விதத்தில் மிகவும் பிரபலம் தான் . 104 . 8 சென்னை வானொலியில் பல வருடங்களாக ஆர் . ஜே . வாக வேலை செய்து வருகிறார் . குறிப்பாக பெண்களுக்கு எதிரான வன்கொடுமைகள் குறித்து பேசி அதன் மூலம் பிரபலமானவர் . இந்த வருடம் பிரபல தனியார் தொலைக்காட்சியில் ஒளிபரப்பான பிக்பாஸ் சீசன் 2 நிகழ்ச்சியில் கலந்து கொண்டார் . மொத்தம் 16 பேர் போட்டியாளர்களாக கலந்து கொண்ட இந்த நிகழ்ச்சியில் ரியல் தம்பதிகளாக நடிகர் தாடி பாலாஜி மற்றும் அவருடைய மனைவி நித்தியா இருவரும் பங்கேற்றனர் என்பது குறிப்பிடத்தக்கது . மேலும் இவர் நிகழ்ச்சியின் வைஷ்ணவி ஆரம்பத்தில் இருந்தே ஒருவரை பற்றி மற்றொருவரிடம் , கோலி மூட்டி கொண்டு இருந்ததால் இவர் மீது பலருக்கு சலிப்பு தட்டியது . எனினும் இவர் உண்மையான முகத்தோடு விளையாடுகிறார் சிலர் இவருக்கு ஆதரவும் தெரிவித்தனர் . இதனால் பிக் பாஸ் நிகழ்ச்சி முதல் சீசனில் நடிகை சுஜா வருணி கொடுத்ததுபோல வெளியேற்றப்பட்டு சில நாட்கள் ரகசிய அறையில் தங்க வைக்கப்பட்டு பின் மீண்டும் உள்ளே வரும் வாய்ப்பை வைஷ்ணவி பெற்றார் . இதெல்லாம் ஒரு பக்கம் இருக்க , தற்போது வைஷ்னவி பிரபல நடிகைகள் கூட வெளியிடத் தயங்கும் மோசமான பிகினி உடையோடு மிகவும் கவர்ச்சிகரமான ஒரு புகைப்படத்தை வெளியிட்டுள்ளார் . இந்த புகைப்படம் தொடர்ந்து பல்வேறு விமர்சனங்களை சந்தித்து வருகிறது .


தென்னாப்பிரிக்கா உடனான முதல் டெஸ்ட் போட்டி தோல்விக்குப் பிறகு , மத்தியப் பிரதேசத்தைச் சேர்ந்த 63 வயதான விராட் கோலியின் ரசிகர் ஒருவர் , தீக்குளித்து தற்கொலை செய்து கொண்டுள்ளார் . கேப்டவுனில் நடைபெற்ற முதல் டெஸ்ட் போட்டியின் முதல் இன்னிங்ஸில் , கேப்டன் விராட் கோலி 5 ரன்னில் அவுட்டானதை பாபுலால் பரியா என்ற அந்த வயதான ரசிகர் டிவியில் பார்த்து இருக்கிறார் . அப்போது அவர் குடிபோதையில் இருந்ததாக கூறப்படுகிறது . தீவிர கோலி ரசிகரான பாபுலால் , ஐந்து ரன்னில் அவர் அவுட்டானதும் அந்த ஏமாற்றத்தை தாங்கிக் கொள்ள முடியாமல் தனக்கு தானே தீயிட்டுள்ளார் . இதைத் தொடர்ந்து , அவர் அளித்த மரண வாக்குமூலத்தில் , ‘கோலியின் விக்கெட்டால் ஏமாற்றம் அடைந்து தற்கொலை செய்து கொண்டேன்’ என தெரிவித்து இருக்கிறார் . இதனை காவல்துறை உதவி ஆய்வாளர் பியார்சிங்கும் உறுதி செய்துள்ளார் . ரயில்வேஸில் பணியாற்றி பாபுலால் ஓய்வு பெற்றவர் . இவரது இரு மகன்களில் ஒருவரும் கடந்த 2009ம் ஆண்டு தற்கொலை செய்து கொண்டு இறந்து போயிருப்பது குறிப்பிடத்தக்கது .


போக்குவரத்து தொழிலாளர்களின் கோரிக்கை எதுவாகினும் , பொங்கலை முன்னிட்டு பேருந்துகள் இயக்கப்பட வேண்டும் என்பதே எங்களின் நோக்கம் என்று உயர்நீதிமன்ற நீதிபதிகள் கூறியுள்ளனர் . ஊதிய உயர்வு உள்ளிட்ட கோரிக்கைகளை வலியுறுத்தி போக்குவரத்து தொழிலாளர்கள் இன்று 7 ஆவது நாளாக போராட்டத்தில் ஈடுபட்டு வருகின்றனர் . போக்குவரத்து தொழிலாளர்களின் வேலை நிறுத்தத்தால் பள்ளி - கல்லூரி மாணவர்களும் பொதுமக்களும் கடும் சிரமத்துக்குள்ளாகி உள்ளனர் . நேற்று , குடும்பத்துடன் போக்குவரத்து தொழிலாளர்கள் போராட்டம் நடத்தினர் . இன்று தமிழகம் முழுவதும் உள்ள தொழிலாளர் நல ஆணையத்தை , போக்குவரத்து தொழிலாளர்கள் முற்றுகையிட்டு ஆர்ப்பாட்டம் நடத்தி வருகின்றனர் . 7 நாட்களாக போக்குவரத்து தொழிலாளர்கள் நடத்தி வரும் வேலை நிறுத்த போராட்டம் காரணமாக , பொதுமக்கள் கடுமையாக பாதிக்கப்பட்டுள்ளனர் . இதனால் , நிலைமையை சமாளிக்க அரசு தற்காலிக ஊழியர்களை நியமித்து அரசு பேருந்துகளை இயக்கி வருகிறது . அரசு மற்றும் தொழிற்சங்கங்கள் பிடிவாதமாக இருப்பதால் போராட்டம் தொடர்ந்து கொண்டே செல்கிறது . இந்த நிலையில் சட்டப்பேரவையில் முதலமைச்சர் எடப்பாடி பழனிசாமி , ஓய்வு பெற்ற போக்குவரத்து ஊழியர்களுக்கு ரூ . 750 கோடி வழங்கப்படும் எனவும் , அந்த தொகை பொங்கலுக்கு முன்பாக அவர்களுக்கு அளிக்கப்படும் எனவும் அறிவித்திருந்தார் . மேலும் , தொழிலாளர்கள் போராட்டத்தைக் கைவிட்டு பணிக்கு திரும்ப வேண்டும் எனவும் முதலமைச்சர் எடப்பாடி பழனிசாமி அறிவித்திருந்தார் . முதலமைச்சர் எடப்பாடி பழனிசாமியின் இந்த அறிவிப்பை தொழிற்சங்கங்கள் ஏற்றுக்கொள்ளவில்லை . வேலை நிறுத்தம் தொடரும் என்று தொழிற்சங்கங்கள் கூறி வருகிறது . இது தொடர்பான வழக்கு விசாரணை சென்னை உயர்நீதிமன்றத்தில் இன்று பிற்பகல் எடுத்துக் கொள்ளப்பட்டது . இது தொடர்பான வழக்கை நீதிபதிகள் மணிக்குமார் , கோவிந்தராஜ் அமர்வு விசாரணை நடத்தியது . விசாரணையின்போது , கோரிக்கைகள் எதுவாக இருந்தாலும் பொங்கலை முன்னிட்டு பேருந்துகள் இயக்கப்பட வேண்டும் என்பதே எங்கள் நோக்கம் என்று நீதிபதிகள் தெரிவித்தனர் . அரசு 2.44 காரணி ஊதிய உயர்வு தருவதாக அரசு ஒப்புதல் அளித்துள்ளது . ஊதிய உயர்வில் 0.13 சதவிகிதம் வேலை நிறுத்த போராட்டத்துக்கு காரணமாக இருக்கிறது . கோரிக்கைகள் எதுவாக இருந்தாலும் பொங்கலை முன்னிட்டு பேருந்துகள் இயக்கப்பட வேண்டும் என்பதே எங்கள் நோக்கம் என உயர்நீதிமன்றம் தெரிவித்தது . அப்போது , 2.44 சதவிகித உயர்வு உடனே வழங்க வேண்டும் என்று உத்தரவிட்டார் பேருந்து வேலை நிறுத்தம் வாபஸ் பெறப்படுமா ? என்று தொழிற்சங்கத்திடம் நீதிபதிகள் கேள்வி எழுப்பினர் . பேருந்துகளை இயக்குவது குறித்து ஆலோசனை செய்து மாலை 7 மணிக்கு தகவல் தெரிவிப்பதாக தொழிற்சங்கம் சார்பில் நீதிமன்றத்தில் தெரிவிக்கப்பட்டது . போக்குவரத்து ஊழியர்கள் வேலை நிறுத்தத்திற்கு எதிரான வழக்கு விசாரணை இன்று மாலை 6 மணிக்கு ஒத்தி வைக்கப்பட்டுள்ளது .


துபாய் ஓபன் டென்னிஸ் போட்டியின் காலிறுதிக்கு முந்தைய சுற்றில் நடப்பு சாம்பியன் ஸ்விட்சர்லாந்தின் ரோஜர் ஃபெடரர் , 116 - வது இடத்தில் இருக்கும் ரஷியாவின் ஈவ்ஜெனி டான்ஸ்காயிடம் தோல்வி அடைந்தது ரசிகர்களுக்கு அதிர்ச்சியை ஏற்படுத்தியுள்ளது . துபாயில் நடைபெற்று வரும் துபாய் ஓபன் டென்னிஸ் போட்டியில் நடப்பு ஆஸ்திரேலிய ஓபன் சாம்பியனான ஃபெடரர் 6 - 3,6 - 7 ( 7 ) , 6 - 7 ( 5 ) என்ற நேர் செட்களில் சர்வதேச தரவரிசையில் 116 - ஆவது இடத்தில் இருக்கும் ரஷியாவின் ஈவ்ஜெனி டான்ஸ்காயிடம் தோல்வி கண்டார் . விறுவிறுப்பாக நடைபெற்ற இந்த ஆட்டத்தின் முதல் செட்டை எளிதாக 6 - 3 என்ற கணக்கில் கைப்பற்றினார் ஃபெடரர் . இதையடுத்து நடைபெற்ற 2 - ஆவது சுற்றில் அபாரமாக ஆடிய டான்ஸ்காய் , அதை டைபிரேக்கர் வரை கொண்டு சென்று 7 - 6 ( 7 ) என்ற கணக்கில் கைப்பற்றினார் . பின்னர் நடைபெற்ற வெற்றியைத் தீர்மானிக்கும் 3 - ஆவது செட்டும் டைபிரேக்கருக்கு சென்றது . அதில் ஒரு கட்டத்தில் ஃபெடரர் 5 - 1 என்ற கணக்கில் முன்னிலையில் இருந்தார் . அதனால் அவர் வெற்றி பெறுவார் என எதிர்பார்க்கப்பட்டது . ஆனால் திடீரென சரிவிலிருந்து மீண்ட டான்ஸ்காய் தொடர்ச்சியாக 6 புள்ளிகளைப் பெற்று அந்த செட்டையும் 7 - 6 ( 5 ) என்ற கணக்கில் கைப்பற்றி வெற்றி கண்டார் . சாம்பியன் பட்டம் வென்றவர் தோல்வி அடைந்தது அவரது ரசிகர்களிடையே பெரும் அதிர்ச்சியை ஏர்படுத்தியுள்ளது .


சினிமா துறையில் வாய்ப்பு கேட்கும் நடிகைகளை படுக்கைக்கு அழைப்பதாக தொடர்ந்து குற்றச்சாட்டு எழுந்து வரும் நிலையில் , தற்போது பிரபல பாடலாசிரியை ஒருவரும் செக்ஸ் புகார் அளித்துள்ளார் . உலகம் முழுவதும் பெண்களுக்கு இழைக்கப்பட்டு வரும் பாலியல் கொடுமைகளை . அவர்கள் அண்மைக் காலமாக தைரியமாக வெளியில் சொல்லத் தொடங்கியுள்ளனர் . Me Too என்ற அமைப்பின் வலைதளங்களில் நடிகைகள் , பிரபலமான பெண்கள் , அலுவலகத்தில் பணியாற்றும் பெண்கள் என பலர் தங்களுக்கு இழைக்கப்படும் பாலியல் ரீதியான கொடுமைகளை பகிரங்கப்படுத்தி வருகின்றனர் . இந்தியாவில் இந்தி , தெலுங்கு , கன்னட நடிகைகள் பலர் தங்களுக்கு நேர்ந்த பாலியல் தொல்லைகள் குறித்து Me too மூலம் வெளிப்படையாக பேசி வருகின்றனர் . நடிகைகளின் இந்த குற்றச்சாட்டில் அதிக அளவில் தயாரிப்பாளர்கள் , நடிகர்கள் , இயக்குனர்கள் சிக்குகின்றனர் . முக்கியமாக கடந்த இரண்டு மாதங்களாக நடிகை ஸ்ரீரெட்டி , தயாரிப்பாளர்கள் , நடிகர்கள் மற்றும் இயக்குநர்கள் எப்படி தங்களை பாலியல் ரீதியாக பயன்படுத்திக் கொள்கிறார்கள் என ஆதாரத்துடன் தகவல்களை வெளியிட்டு பரபரப்பை ஏற்படுத்தி வருகிறார் . இதையடுத்து பாலியல் தொல்லைகளை எதிர்த்து மகளிர் அமைப்புகள் போராட்டங்களில் இறங்கி உள்ளன . நடிகைகள் பாதுகாப்புக்கு புதிய அமைப்புகளையும் தொடங்கி இருக்கிறார்கள் . இந்த நிலையில் தெலுங்கில் வெற்றிகரமாக ஓடிய அர்ஜுன் ரெட்டி , பெல்லு சூப்புலு உள்பட பல படங்களுக்கு பாடல்கள் எழுதியுள்ள பிரபல பாடலாசிரியை சிரேஷ்டா , தயாரிப்பாளர் ஒருவர் மீது செக்ஸ் புகார் தெரிவித்து அதிர்ச்சி அளித்துள்ளார் . திரையுலகில் நடிகைகளை மட்டுமன்றி பிற பணிகளில் ஈடுபடும் பெண்களை கூட படுக்கைக்கு அழைத்து தொந்தரவு செய்யும் வழக்கம் தொடர்ந்து இருக்கிறது என சிரேஷ்டா தெரிவித்துள்ளார் . ஒரு பிரபல தயாரிப்பாளரின் மனைவி என்னிடம் வந்து அவரது கணவரின் ஆசைக்கு இணங்கும்படி வற்புறுத்தினார் . அது எனக்கு பெரிய அதிர்ச்சியாக இருந்தது . சினிமா துறையில் இருக்கும் சிலர் என்னிடம் வெறும் எழுத்தை மட்டும் வைத்துக்கொண்டு தெலுங்கு பட உலகில் உனக்கென்று ஒரு இடத்தை பிடிக்க முடியாது என்று அறிவுரை கூறினார்கள் என பாடலாசிரியை சிரேஷ்டா புகார் தெரிவித்துள்ளார்


இந்தியாவுக்கு எதிரான மூன்றாவது டெஸ்ட் போட்டியில் 7 வயது சிறுவன் ஆஸ்திரேலிய அணியில் சேர்க்கப்பட்டிருப்பதோடு , துணை கேப்டனாகவும் நியமிக்கப்பட்டுள்ளார் . இந்தியா - ஆஸ்திரேலியா இடையேயான 4 போட்டிகள் கொண்ட டெஸ்ட் தொடரில் 2 போட்டிகள் முடிந்துள்ளன . இதில் இந்திய அணி ஒரு போட்டியிலும் ஆஸ்திரேலிய அணி ஒரு போட்டியிலும் வெற்றி பெற்றுள்ளதால் 1 - 1 என தொடர் சமன் ஆகியுள்ளது . மூன்றாவது டெஸ்ட் போட்டி வரும் 26ம் தேதி மெல்போர்னில் நடக்க உள்ளது . இந்த போட்டியில் 15 வீரர்களை கொண்ட ஆஸ்திரேலிய அணியில் 15வது வீரராக ஆர்ச்சி சில்லர் என்ற 7 வயது சிறுவன் அணியில் சேர்க்கப்பட்டுள்ளதோடு , துணை கேப்டனாகவும் நியமிக்கப்பட்டுள்ளார் . யார் இந்த ஆர்ச்சி சில்லர் . . ? ஆர்ச்சி சில்லர் என்ற 7 வயது சிறுவன் பிறக்கும்போதே இதயவால்வில் பல பிரச்னைகளுடன் பிறந்துள்ளான் . தற்போது 7 வயதே ஆகும் அந்த சிறுவனுக்கு அதற்குள்ளாகவே பல அறுவை சிகிச்சைகள் செய்யப்பட்டுள்ளன . கிரிக்கெட்டில் மிகுந்த ஆர்வம் கொண்ட ஆர்ச்சி சில்லரால் மற்ற சிறுவர்களை போல இயல்பு வாழ்க்கையை வாழ முடியாது . அதனால் பள்ளி செல்வதையே நிறுத்திவிட்டு வீட்டில் முழு கண்காணிப்பிலும் பாதுகாப்பிலும் வளர்க்கப்படுகிறார் . கிரிக்கெட்டில் ஆர்வம் கொண்ட அவரிடம் , உனது ஆசை என்னவென்று கேட்ட தந்தையிடம் ஆஸ்திரேலிய அணியின் கேப்டனாக வேண்டும் என்பதுதான் தனது ஆசை என தெரிவித்துள்ளார் . உடனே ஒரு தன்னார்வ தொண்டு நிறுவனத்தின் வாயிலாக தனது மகனின் ஆசையை ஆஸ்திரேலிய கிரிக்கெட் வாரியத்தின் கவனத்திற்கு கொண்டு சென்றுள்ளார் . சிறுவனின் ஆசையை நிறைவேற்ற ஒப்புக்கொண்ட ஆஸ்திரேலிய கிரிக்கெட் நிர்வாகம் , மூன்றாவது டெஸ்ட் போட்டிக்கான ஆஸ்திரேலிய அணியில் ஆர்ச்சி சில்லரை அணியில் சேர்த்ததோடு அவரை துணை கேப்டனாகவும் நியமித்தது . மெல்போர்னில் நடந்த கிறிஸ்துமஸ் விழாவில் ஆஸ்திரேலிய கேப்டன் டிம் பெய்ன் இதை உறுதி செய்தார் . பின்னர் பார்டர் - கவாஸ்கர் டிராபி அறிமுக விழாவில் கோலி - டிம் பெய்னுடன் ஆர்ச்சி சில்லரும் நின்றார் . ஆர்ச்சி சில்லரின் ஆசையை நிறைவேற்றி நெகிழ வைத்துள்ளது ஆஸ்திரேலிய அணி நிர்வாகம் . கோலியும் பெய்னும் சேர்ந்து ஆர்ச்சி சில்லரை மகிழ்ச்சிப்படுத்தினர் .


நடிகர் கமலஹாசனின் இரண்டாவது மனைவி சரிகா கருத்து வேறுபாடு காரணமாக , கடந்த 2004 ஆம் ஆண்டு கமலஹாசனிடம் இருந்து விவாகரத்து பெற்று பிரிந்து விட்டார் . ஆனால் இவர்களுடைய மூத்த மகள் ஸ்ருதி ஹாசன் திரையுலகில் இருப்பதால் , அப்பா அம்மா இருவருடனும் இல்லாமல் தனித்து வசித்து வருகிறார் . இளைய மகள் அக்ஷரா ஹாசன் தந்தை கமலுடன் வசித்து வருகிறார் . இருவரும் அவ்வப்போது தனித்தனியே தாய் தந்தையரைப் பார்த்து வருகின்றனர் என்றாலும் , தாய் சரிகா மட்டும் தனித்தே இருந்துவருகிறார் . கமலிடம் இருந்து விவாகரத்து பெற்ற பின்னர் , தன்னுடைய தாயாருடன் வசித்து வந்த இவர் , தாய் இறந்த பின்னர் , இப்போது சம்பாதித்து வாங்கிய வீடு கூட தனக்குச் சொந்தமாக இல்லாமல் தவிக்கும் சூழ்நிலைக்கு தள்ளப்பட்டு கோர்ட் கேஸ் என அலைந்து கொண்டிருக்கிறார் . மும்பையில் சரிகா சம்பாதித்து அவருடைய தாயார் பெயரில் அபார்ட்மென்ட் ஒன்றை வாங்கினார் . ஆனால் அவருடைய தாயார் அபார்ட்மெண்ட் உள்ளிட்ட அனைத்து சொத்துக்களையும் சரிகாவின் பெயருக்கு மாற்றம் செய்யாமல் , இவர்களுடைய குடும்ப நண்பர் டாக்டர் விக்ரம் தாக்கர் என்பவர் பெயருக்கு உயில் எழுதி வைத்து விட்டு இறந்து விட்டார் . அவர் இறந்த பிறகு இந்தச் செய்தி வழக்கறிஞர் மூலம் வெளியே வந்தது . அதன் பின் தான் , கஷ்டப்பட்டு சம்பாதித்து வாங்கிய வீடு தனக்கு இல்லையே என்கிற அதிர்ச்சியில் மூழ்கினார் சரிகா . இதைத் தொடர்ந்து இந்த வீட்டை கைப்பற்றியே ஆக வேண்டும் என அவர் கோர்ட்டுக்கும் சென்றுள்ளார் . பிரபல பாலிவுட் நடிகர் அமீர்கானின் சகோதரி நுஸ்ஸத் சரிகாவின் நெருகிய தோழி . அவர் , தன் தோழி சரிகா படும் கஷ்டத்தை தாங்கிக்கொள்ள முடியாமல் இதனை தன் சகோதரர் அமீர்கானிடம் கூறியுள்ளார் . இதனால் வருத்தம் அடைந்த அவர் சரிகாவிற்கு உதவ முன் வந்துள்ளதாக பாலிவுட் வட்டாரங்களில் கூறப்படுகிறது .


இந்த ஐபிஎல் சீசனில் அனைத்து வகையிலும் சிறந்த அணிகள் எவை என பெங்களூரு கேப்டன் கோலி தெரிவித்துள்ளார் . இதுவரை ஐபிஎல் கோப்பையை வென்றிராத பெங்களூரு அணி , இந்த முறை கோப்பையை வெல்லும் கனவுடன் களம் கண்டது . ஆனால் தொடர் தோல்விகளிலிருந்து மீள முடியாமல் பிளே ஆஃப் சுற்றுக்கு தகுதி பெறும் வாய்ப்பை இழந்துவிட்டது . வெற்றி பெற்றே தீர வேண்டும் என்ற கட்டாயத்தில் ஹைதராபாத் அணியுடன் மோதிய பெங்களூரு அணி , 147 ரன்கள் என்ற எளிய இலக்கை எட்டமுடியாமல் தோல்வியை தழுவியது . 10 போட்டிகளில் 3ல் வெற்றியுடன் வெறும் 6 புள்ளிகளை மட்டுமே பெற்றுள்ள பெங்களூரு அணி , எஞ்சிய 4 போட்டிகளிலும் வென்றாலும் கூட பிளே ஆஃப் சுற்றுக்கு தகுதி பெற முடியாது . பிளே ஆஃப் சுற்றுக்கான வாய்ப்பை இழந்த பெங்களூரு அணியின் கேப்டன் கோலி , தொடர் தோல்விகள் குறித்தும் இந்த சீசனின் சிறந்த அணிகள் குறித்தும் கருத்து தெரிவித்தார் . அப்போது தோல்வி குறித்து கூறிய கோலி , ஆட்டத்தை சிறப்பாக தொடங்கினாலும் பிற்பாதியில் ஒவ்வொரு முறையும் எதிரணியை ஆதிக்கம் செலுத்த விட்டுவிட்டதாகவும் இந்த தொடர் முழுவதும் அதுதான் நடந்ததாகவும் தெரிவித்தார் . இந்த ஐபிஎல் சீசனில் அனைத்து வகையிலும் சிறந்த அணிகளாக பஞ்சாப் மற்றும் சென்னை அணிகள் திகழ்வதாகவும் பவுலிங்கில் சிறந்த அணியாக ஹைதராபாத் இருப்பதாகவும் கோலி தெரிவித்தார் .


இங்கிலாந்துக்கு எதிரான கடைசி 3 டெஸ்ட் போட்டிகளுக்கான இந்திய அணியில் வேகப்பந்து வீச்சாளர் புவனேஷ்வர் குமாருக்கு வாய்ப்பு அளிக்கப்பட்டுள்ளது . மாறாக , பேட்ஸ்மேன் கெளதம் கம்பீர் நீக்கப்பட்டுள்ளார் . நியூஸிலாந்துக்கு எதிரான தொடரில் 5 விக்கெட்டுகள் வீழ்த்தி அசத்திய புவனேஷ்வர் குமார் , முதுகில் ஏற்பட்ட காயம் காரணமாக கடந்த 6 வாரங்களாக ஓய்வில் இருந்தார் . காயத்திலிருந்து மீண்டதை அடுத்து , விதிமுறைப் படி ரஞ்சிக் கோப்பை கிரிக்கெட் போட்டியில் விளையாடிய நிலையில் தற்போது தேசிய அணியில் சேர்க்கப்பட்டுள்ளார் . இதன்மூலம் , சுழற்பந்து வீச்சாளர்கள் ஆதிக்கம் செலுத்தும் இந்திய அணியின் பந்துவீச்சாளர்கள் பட்டியலில் , 4 - ஆவது வேகப்பந்து வீச்சாளராக புவனேஷ்வர் குமார் இணைந்துள்ளார் . இங்கிலாந்துக்கு எதிரான 2 டெஸ்ட் போட்டிகளிலும் சிறப்பாக செயல்படாததை அடுத்து , கெளதம் கம்பீர் நீக்கப்பட்டுள்ளார் . தற்போது தேர்ந்தெடுக்கப்பட்டுள்ள இந்த அணியே , இங்கிலாந்துக்கு எதிரான கடைசி 3 டெஸ்ட் போட்டிகளில் விளையாடும் என்று தெரிவிக்கப்பட்டுள்ளது . அணி விவரம்ஃ விராட் கோலி ( கேப்டன் ) , அஜிங்க்ய ரஹானே ( துணை கேப்டன் ) , கே . எல் . ராகுல் , முரளி விஜய் , சேத்தேஷ்வர் புஜாரா , கருண் நாயர் , விருத்திமான் சாஹா ( விக்கெட் கீப்பர் ) , அஸ்வின் , ரவீந்திர ஜடேஜா , ஜெய்ந்த் யாதவ் , அமித் மிஸ்ரா , முகமது சமி , உமேஷ் யாதவ் , இஷாந்த் சர்மா , புவனேஷ்வர் குமார் , ஹர்திக் பாண்டியா .


சினேகனுக்கு ஜோடியானார் ஓவியா ! பிக் பாஸ் நிகழ்ச்சியில் உச்சத்துக்கு போனவர்கள் சிலர் ஒரு சிலர் வியர்சன உச்சத்துக்கு போனவர்கள் அந்த வகையில் கட்டிபிடி வைத்தியம் மூலம் பிரபலமானவர் என்றால் அது நம்ம சினேகன் என்று தான் சொல்லணும் இப்போது அவருக்கு அடித்து இருக்கு மிக பெரிய ஜாக் பாட் என்ன தெரியுமா ஓவியாவுக்கு ஜோடி போடபோகிறார் . சினேகன் நடிக்கும் ‘பனங்காட்டு நரி’ படத்தில் , அவருக்கு ஜோடியாக ஓவியா நடிக்கப் போகிறார் என்கிறார்கள் . சினேகன் நடிப்பில் உருவாக இருக்கும் படம் ‘பனங்காட்டு நரி’ . ‘யமுனா’ படத்தை இயக்கிய கணேஷ் பாபு இந்தப் படத்தை இயக்குகிறார் . ஸ்ரீ விஷ்ணு கிரியேஷன்ஸ் படத்தைத் தயாரிக்கிறது . இந்தப் படத்தில் , சினேகனுக்கு ஜோடியாக நடிக்க ஓவியாவிடம் பேச்சுவார்த்தை நடைபெற்று வருகிறது . ஒன்லைன் கேட்டு ஓகே சொல்லிவிட்ட ஓவியா , முழுக்கதையையும் கேட்டிருக்கிறாராம் . மலேசியாவில் கடந்த பிப்ரவரி மாதம் இந்தப் படத்தின் ஃபர்ஸ்ட் லுக்கையும் ஓவியா தான் வெளியிட்டார் . காஜலை இம்ப்ரஸ் பண்ண சத்குரு ஜக்கி வாசுதேவ் ! சத்குரு ஜக்கி வாசுதேவ் தனக்கு ஸ்பெஷல் பரிசு அளித்துள்ளதை பார்த்து காஜல் அகர்வால் மகிழ்ச்சி அடைந்துள்ளார் . நாட்டில் உள்ள அனைத்து நதிகளை இணைக்க வேண்டும் என்று அரசை வலியுறுத்தி ஈஷா யோகா மைய நிறுவனரான சத்குரு ஜக்கி வாசுதேவ் நதிகளை மீட்போம் என்ற பேரணியை நடத்தினார் . இதற்கு திரையுலக பிரபலங்கள் , அரசியல் தலைவர்கள் , சமூக ஆர்வலர்கள் என்று பலரும் ஆதரவு தெரிவித்திருந்தனர் . இந்நிலையில் , இந்த பேரணியில் பங்கேற்ற நடிகை காஜல்க்கு நன்றி தெரிவித்து பரிசு அளித்துள்ளார் சத்குரு . இது குறித்து காஜல் ட்விட்டரில் கூறியிருப்பதாவது , “பரிசுக்கு நன்றி . இதை பொக்கிஷமாக பாதுகாப்பேன்” என்று தெரிவித்து அந்த பரிசை புகைப்படம் எடுத்து தனது டிவிட்டரில் பதிவிட்டுள்ளார் .


சென்னையில் நடைபெற்ற ஐபிஎல் போட்டிக்கு எதிராக அரசியல் கட்சி தலைவர்களும் , திரையுலக பிரபலங்களும் நடத்திய எழுச்சிமகு போராட்டத்தில் சென்னை அண்ணா சாலையே ஸ்தம்பித்தது . இந்நிலையில் தடையை மீறி போராட்டத்தில் ஈடுபட்டதற்காக பாரதிராஜா , வைரமுத்து , சீமான் , வெற்றிமாறன் உள்ளிட்ட 500 பேர் மீது அண்ணாசாலை போலீசார் வழக்கு பதிவு செய்துள்ளனர் . நேற்று மாலை இயக்குனர்கள் பாரதிராஜா , வெற்றிமாறன் , அமீர் மற்றும் கவியரசு வைரமுத்து ஆகியோர் சென்னை அண்ணாசாலையில் ஐபிஎல் போட்டிக்கு தங்கள் எதிர்ப்பை காட்டும் வகையில் போராட்டத்தில் ஈடுபட்டிருந்தனர் . இந்த போராட்டம் ஐபிஎல் போராட்டத்திற்கு எதிரானது அல்ல என்றும் , காவிரிக்கு ஆதரவான போராட்டம் என்றும் இது அமைதியான அறவழி போராட்டம் என்றும் வைரமுத்து தெரிவித்திருந்தார் . இதையடுத்து போராட்டம் திடீரென தடியடி காரணமாக போர்க்களமாக மாறியது . இந்த தடியடியில் இயக்குனர் வெற்றிமாறன் உள்ளிட்ட ஒருசிலருக்கு காயம் ஏற்பட்டது . இந்த நிலையில் தடியடி சம்பவத்திற்கு நீதிகேட்டு தர்ணா போராட்டம் நடத்திய பாரதிராஜா , சீமான் , வெற்றிமாறன் , அமீர் உள்ளிட்டோர் கைது செய்யப்பட்டனர் . பின்னர் இரவு விடுவிக்கப்பட்டனர் . இந்நிலையில் இயக்குநர் பாரதிராஜா , வெற்றிமாறன் , சீமான் , அமீர் கவிஞர் வைரமுத்து உள்ளிட்ட 500 பேர் மீது , தடையை மீறி போராட்டத்தில் ஈடுபட்டதற்காக அண்ணாசாலை போலீசார் வழக்கு பதிவு செய்துள்ளனர்


நடிகர் கமல் பற்றி கருத்து தெரிவிக்கும் அமைச்சர்கள் கண்ணியத்துடன் பேசினால் , பிரச்சனைகள் வராது என டிடிவி . தினகரன் கூறினார் . இதுதொடர்பாக சென்னை பெசன்ட் நகரில் உள்ள அவரது வீட்டில் , செய்தியாளர்களை சந்தித்த டிடிவி . தினகரன் கூறியதாவதுஃ - நடிகர் கமல் சிறந்த நடிகர் , பண்பாளர் . அவர் அரசை பற்றி கருத்து கூறியிருக்கிறார் . அது அவரது கருத்து சுதந்திரம் , கருத்து உரிமை . இதை யாரும் தடுக்க முடியாது . அவரது கருத்து அரசியல் காழ்ப்புணர்ச்சியால் பேசப்பட்டதா , சுய விருப்பு மற்றும் வெறுப்பு ஏற்பட்டு அவர் பேசுகிறாரா என்பதை ஆய்வு செய்ய கூடாது . முதலில் அவர் என்ன சொல்ல வருகிறார் என்பதை முழுமையாக கேட்க வேண்டும் . அனைத்து துறையிலும் ஊழல் பெருகிவிட்டது என அவர் கூறியுள்ளார் . அதற்கு ஆதாரம் இருக்கிறதா என்பதை முதலில் கேட்கவேண்டும் . அதை விடுத்து அமைச்சர்கள் ஒருமையில் பேசியள்ளனர் . அமைச்சர்கள் கண்ணியமாக பேசி இருக்க வேண்டும் . எம்ஜிஆர் , ஜெயலலிதா வழியில் இந்த கட்சியில் நடந்து செல்லும் அமைச்சர்கள் , இதுபோன்று ஒருமையில் பேசி இருக்க கூடாது . அப்படி அவர்கள் சரியான முறையில் பேசி இருந்தால் , இதுபோன்ற பிரச்சனை ஏற்பட்டு இருக்காது . இவ்வாறு அவர் கூறினார் .